Guruh kaula tomana maen game sareng moreddeh melana areh sateyah bada ulangan se nyoro nyareh harta karun se ampon e siap aghin sareng ghuruh kulah. Bhakto neka kaula lok ghaduwan parsiabhan jaruah, ban aneka masok ka sala settong nelai ujian. Nyareh harta karun neka ghaduwan arte ban maksod sabenderrah, namong maksod ka'dhinto se bhakalkulah tuang agin neng kertas ujian. Kulah nyareh se jaman ban akherrah e temoh arobe aghin settong benda se emor slemor aghin sareng tang ghuruh neka. Pokok sennang manabi soro nyareh ahrta karun jareya ban bia daddhi metoe ajerrah nak kanak. Sebab ka'dhinto ghaduwan ban arte se dhalem maksoddeh.


Paleng ghliya' mon la enga' bakto ghi' adaftar PPK kaangghuy Pemilu 2024. Ettesan CAT otaba tes toles nilai abak raja tape bakto wawancara ekala' 15 oreng tang nyama tada' sakale. Se bada mala se ta' tao ajawab patanya se etanyaaghi. Dari ada' lakar bannya' ngoca' soro jha' san-ngasane adaftar. Koca'en lakar la bada orenga kabbhi, mon ta' andi' oreng dalem ta' kera dhaddhi. Somangat da'-ada'en polana mon etarema PPK bhaka andi' gaji raja sampe' 15 bulan. Bhan bulanna narema 2.200.000 ebu. Tape bhender ongghu mon ta' andi' reng dalem ta' bisa ama-da'remma sakale. Politik tae lakar, bajhi' engko' polana se dhaddhi oreng gendeng ban bhudhu.


Neng roma sake' raja, ghi' bada oreng sake' se edhina bi' dokterra. Bada se ngoca' ta' narema reng sake' se ta' andi' pesse ghabay arabat. Polana bada kadhaddhiyan senga' jiya, pemerenta Sampang ngoddhi kabhenderenna. DPRD jiya entar ka roma sake' raja. Pa-maropa oreng sake'. Neng seddhi'en bada bhareng. Bada wartawan keya neng jiya se seyap aghabay barta. Kabada'an jiya ghu-ongghu bhender, maske pa-maropa ban ta' ekatela' oreng raja neng Sampang, DPRD jiya etolak. Langsong jhagha oreng jiya. Takerjhat dokterra polana teppa' ka oreng raja. Sakala jiya DPRD aghighir jha' atoran neng roma sake' reya ta' rata kaangghuy oreng mesken. Mare aghighir, se ekoca' pegawai neng roma sake' raja jiya langsong epaambu dari dinassa ban ta' olle alako pole.


Pan saponapan oreng lakaran manabi e operasi lajuh a pekkeran jha' operasi neka bhakal e beddhil tabhu'eng lah ban sadhajana. tambha an se paleng rajeh resikonnah ghi lakar operasi jareya,melanah hal neka lok bisa e kalakoh sareng reng biasa tantonah. Sadhajana oreng ghaduwan pekkeran manabi operasi neka lakaran lok bisa e temmoh pole ban lok bisa e selamed aghin pole. Tambah takok oreng se operasi, mela dhari paneka jha' sampek maghabay katako'an se dhukale aghin ka korban otaba oreng se operasi jareah. Sekap tennang ban ngaregghein tor alampa ahin ka se songkan paneka ghabay semangat pole ban jha' bennyak pekkeran melanah bisa lancar neka carah se paleng paste.


Ajhellingaghi oreng ta' andi' pas epaambu alako marghana andi' sala satone', rassana terro abhantowa. Neser da' kabada'enna se alako terro makane ana' ban binena. Asokkor maske ta' bisa molong emmas senga' oreng laen. Apa pole andi' ana' bannya'. Lakar odi' reya rowwet mon bada oreng se odi'en la epandheng cokop pas ghi' ngoca' ta' cokop. Neng dhisa, biyasana oreng la senneng dhing kaodi'enna arassa cokop. Poko' bada se ekakana. Tamaso' andi' tane ma'le ta' osa pot-repot melle bherras ban laenna.  Kadhang sampe' nanges ate ajhelling neng settong kaluarga se andi' ana', se ana'en ngangghuy kalambhi ghun kalambhi se pada. Kadhang mon esassa kalambhina, ana'en etorot bangkang. Sapa se ta' neser. Oreng jiya ta' mikker ka apa se salpa' eyangghuy ana'en. Banne. Pekkeranna ghun da'ramma carana aba'en bi' ana'en bisa ngakan.


Banne ghun ngejjhid pole mon eghinaghi tongabang. Neng barta bada kabhar jha' bada oreng eghinaghi tongabang sampe' tello kale. Parkara jiya bada se rosak koca'en neng sistem se bada neng kantorra. Parkara jiya, bada oreng lake' se melle tiket li-bali polana ta' ghellem bisa eceta'. Lamala sampe' bakto se ta' tanto, oreng jiya kodhu messen pole. Sampe' tello kale, oreng jiya ghun amesem ka patugassa. Pojhur oreng jiya soghi se ta' pada bi' kasus se merre ka oreng bine' se towa se eghinaghi tongabang ban messenna tiket pole dhibi'en ta' andi' pesse. Marena jiya, sampe' tello kalena oreng jiya aherra onggha keya ka tongabang maske sabellunna oreng jiya eghinaghi li-bali parkara ejjham se ta' tanto dari kantorra.


Pakakassa sapeda motor apa pole sapeda motorra la kona, neng toko raja reya lebbi bhaghus melle ka toko raja etembhang lowa' se biyasana amaen argha. Contona nyare planger angghuyya Vario 110 kona entar ka bagina lowa'an biyasana mon sapeda kona lakar malarat. Sanajjan bada arghana kadhang larangan dari orisinilla ban bharangnga ta' bhaghus. Ebakto atanya ka toko aherra bada ban arghana moda, bharangnga anyar. Sennengnga tada' pada apa pole se esare eghabay aghantena andi'en oreng. Dahaddhi mon melle bharang reya ango' jha' melle neng lowa' arghana larang ban ta' maso' akal. mon e toko raja se bharangnga ghenna' biyasana moda. Mangkana engko' nyare se bisa ekaparcaja ban ta' amaen argha


Kaula toman mennang undian dhalem rangka jalan santai neng kecamadhen roah. Doh Alhamdulillah ruah ghi ollennah rajeh, olle sepedah gunung. Rassannah senneng pora'alla pokok eng. Nah, tapeh ghi sepeda nah riah semmoh bedeh masalah. Lok oneng ghi, coman seledannah ruah akadhi bekas joh le se e ghebey hadiah undian. Ghi manorot kulah lok etis ban ngaregghein bein ka se olle undian manabi dha'neka. Neser kareh aseksah se norok jhalan santay pas pa'teppa'eng olle sepeda se rekarennah oreng ban aneka semmoh bedeh se rosak kacarrah. Senneng ghi senneng seh, soallah bhakto jareya kulah lok ghaduwan sepeda, daddhinah yawes bein sokkoren se bedennah wkwkwk.


Lambe` engko` ce` terrona lulus SMA e dhaddhi mahasiswa UI, cita-citana engko` terro maso` UI. Ta` ngurus maso` ka jurusan apa. Tape ye ternyata se paleng bhagus ghebey engko` ye maso` ka kampus UNAIR. Ye ta` papa lah, bannya` hikmahna ben engko` dhibi` senneg pada akhirra polana bisa mole kampong lebbih bannya`. Engko` senneng e tarema neng Fakultas Kesehatan Masyarakat. Ebahdhingaghi bi` taretanna engko` sakaluarga, engko` pera` se kuliah e kampus negeri. Apapole e tarema lebat jalur SBMPTN ben pole ta` angghuy les, ajhar dhibi`. De` ade`na mekker apa bisa maso` UNAIR ye, kan sainganna bannya`, pas kampus nomer 3 sa Indonesia se paleng bhagus.


Kadhinapah carannah mamoleaghin rassah trauma teppa' ghi' kanak . Sala settongah engghi paneka ; Settong, Coba' fokus ka badhannah dhibi' ban molae fokus jughan mabecce' badhannah dhibi' sopaja daddhi lebbhi sae. Se kaduwa', Rassahh aghin emosinnah manabi sampeyan terro nangessah, ngamok otaba perasaan perasaan laennah se maghabay sampeyan terro makaloar emosi jareya. Se katello', Tresnaaghin emosinnah ban rassaaghin kabadha'annah sopajha sampeyan lok bingong pole, aneka reyah rassah kadhiponapah ban bada apah. Se kaempa', coba sampeyan makaloar emosinnah se badha neng dhalem ateh, pekkeran ban perasaan se terro sampeyan ngaluwaraghinnah. Se kalema', coba sampeyan acaretah ka oreng laen se e angghep kapercajeen ban molae bisa mukka' ateh, tapeh kodhu ghaduwan kontrol se sae. Se kalema' Menta tolong sareng oreng se ahli akadhi psikolog otaba psikiater.


Ghebey nak kanak, kepatean oreng tuanah otabeh oreng se ngurus jiah sittong pengalaman se ngebekas ben traumatis. Rassah amannah nak kanak jiah ngetter. Nak kanak jiah kiah bhuto bhentoan ben dukungan deri oreng rajeh male bisa ngeproses matenah reng oreng semmak eng ben rassah sedih se e akibataghi. Nak kanak jiah kodhu e berrik'in semangat ghebey atanyah apah se kejadien, ghebey ngekspresiaghi emosinah ben ngak ngengak soal oreng tuah otabeh tretan se le almarhum jiah. Selaen merrik dukungan ghebey nak kanak jiah, padeh pentingah bik bik hedeh mekkeren kesehaten abek ben mentallah hedeh dhibik. Bennyak oreng ngodeh se cek ghempangah kedhibik'en bik emosinah, make le saongghunah teppak bhuto dukungan.


Toman rapah kulah neka entar sakaloargha ka Bhato Ampar, e kabupaten Sampang teppak aleng kaleleng Madhure. Kabadhaan jareya tantonnah maghabay kulah duh cek ghaduwan rassah trauma molae ghi'kanak saenggha lok bisa e dhinaaghin jaruah. Pastenah sadhajana oreng ngarassaen kadhinapah caranah manabi kita bisa bengal ruah kadhibi'tanpa parlo e dhampenge sareng reng seppo. Kulah epon lamba' jarea enga' eng neka entar ka Bhato Ampar ban e pakon soro neng-neng Bein tor jha'bannyak li gulih neng dhisah. Namong amargha reng seppo kulah abit se ngoneen kulah akherrah kulah akelenjher. Ban bhakto neka jughan kulah elang dhari dhampengan reng seppo kulah se la ampon cokop omor.


Nisya lok toman mekker ghebey akabin saongghunah. Seenjek eng lok mekker sampe ajiah atemmoh bik lakenah se setiah tojuk neng kuade bik jiah. Lambek Nisya mekker jhek akabin jiah keng komitmen se lok pasteh bisa e jhelenin apah njek bik ajiah. Nisya mekker apah abek eng dhibik cocok odik neng delem sittong taleh pernikahan bik oreng laen se ajiah lok taoh bisa tahan odik bhereng apah njek. Tapeh teppak Nisya atemmoh oreng lakek riah, Nisya lok mekker pa apah pole selaen terro ngabik bektoh sampe tuah kedueh bik jiah. Teppak e tanyaen, se lakek kiah ngocak padeh bik Nisya. Tebhenah setiah mereka le resmi akabin. Nisya cek bhunganah.


E sittong bektoh nanda kepekeran amargha telat deteng bulen, nanda tak sempet acareta ke reng tuannah amargha takok dhedhina harapan. Akhirra nanda acareta ka lakenah jhek telat deteng bulen, sedangkan lakenah meker hal biasah mak pola stress perkara kelakuan. Namun nanda kepekeran teros sampek tak nyaman ngakan ben tak nyaman alakoh apangrasah bedeh se laen derih bedennah. Akhirrah nanda ngajek lakenah entar ke dokter kandungan gebey ngecek kandungannah bhek benderrah otabeh lakar la stress, deppak ke masakek ternyata nanda e kaberi ngandung olle duwe’ minggu. Nanda ben lakenah ngejid amargha mak bisa kebobolan polanah padeh saleng gitak siap andik anak.


Noro' ujiyan apa'a bhai rya kodhu usaha ban ajhar kalaban ghu-ongghu. Banne ghun ajhar samalem pas lolos. Bhuktena engko' noro' ujiyan CPNS libali ta' ghellem dhaddhi PNS. Tape aherra engko' enga' bakto noro' ujiyan kaaghuy adaftar e perguruan tinggi swasta aherra etarema. Nilai abak tengghi seekaolle polana bahasa Indonesia reya engko' lakar senneng ban lebur. aherra sanajjan ta' ajhar bisa etarema kalaban nilay bhaghus neng Unira. ban bisa nata karir sampe' dhaddhi ketua Badan Eksekutif Mahasiswa e taon 2017 kantos 2018 ban bisa dhaddhi Pamimpin sanajjan ghun neng tingkat fakultas. Mare jiya pas dhuli bisa noro' sidang Skripsi ban Alhamdulillah olle nilai IPK tengghi.


Dhisa Rabasan lakar ekennal kalaban kennengnganna oreng masakat mongghu oreng se ta' tao. Engko' toman  epatakerjhat polana pas bada oreng negghu' ghaman. Engko' takerjhat sara campor tako', jha' ta' tao bada apa temmo bada enga' reya. Bakto atanya jha' bada apa teppa' ka kalero maksot. Polana nyamana Supriyadi keya pas nyangghu engko' se aganggu binina. Tape bakto tao jha' engko' ghuruna ana'en pas asapora. Ya engko' magghi tako' pagghun nang-matennang sambi ngoca' mon bada pa-apa tanyaaghi ghallu ja' romoro pas ngae'aghi ghaman ka le'erra oreng mon takalero merre bhkal lanjhang urusanna. Kaula ka kinto atamoy polana aromasa e dhisa neka bada oreng seppona tang moret se eyangghep pada maso taretan dhibi'. Ontonga oreng ghella' pas asapora ya engko' nyapora ma'le ta'dhaddhi kakalerowan e budi are. Tape saongghunna orengnga bhaghus coma ta' neng salae.


Bede pole, mun la etodong ben bharang tajham, para` kabbhi oreng se la pasrah otabe tako`. Bede carana ma` le ta` tako` ye kodhu bengal apapole mun endi` ilmu bela diri ye ta` usah tako`. Pertama tengghu lu sejatana jenis senjata beremma. Kaduwe` tengghu robana reng jeriya, sengaja pera` ko` nako`e apa ye jhet terro matena`a. Katello` mun sakerana pera` ko` nako`e ye langsung potel tanangnga pas ghanjha sokona ben cengkol tabu`na se kenceng. Mun senjatana laddhing langsung potel pergelangan tanangnga pas buang pa jhauh. Otabe ngala` plastik otabe apa bhai se bisa maelang sidik jarina pelaku. Pas mare ruwa laporraghi ka kantor polisi. Mun bisa tale`e soko ben tanangnga pas nyellok oreng bannya`.


Tako` panengnga sakara` riya ye ta` margha tako` biasa. Mun oreng se mate riya sabellunna oreng se bhagus imanna ben teppa` de` Allah ye mekkerra tako` ta` bhagus matena, apa la mare ngoca` syahadat apa enje`. tape mun abe` yakin de` se Kobasa ye kodhu ta` tako` beremma mateya, sake` ta` sake` se penteng di budina husnul khotimah. Sakara` se sara riya bisa esabaaghi oreng pas odi`na e dunnya ta` negghu apa se elakone riya la teppa` apa enje`. Dhaddhi kabbhi oreng se gi` odi`na lebur ka oreng pas ikhlas bi` etambai de se Kobasa bhagus, ye ta` usah tako` beremma degghi` mun mate. Parlo adhuwa malolo ma` le e akhir odi`na mate bi` cara se sampiorna alias bhagus.


badha oreng mon ngamog ka babhannah neka ngangghuy kalema se nyake'en ban tor lok ghaduwan etika sama sekaleh. Melanah dhari paneka oreng jareya keng coman ngamok maloloh ruah ka oreng laen. Perasaan jareya biasannah moncol melanah oreng paneka lok ghaduwan rassah andhap ka reng laen ban tak ngerte aghin. Mlarat lakarannemmoh oreng se bisa nga onenge ka badha'annah reng laen tor bisa ngandhap epon ka sadhajana. Lakar lok bisa e papade aghin sebab reng laen antara cetak settong ban sa laennah neka bidha. kadaddhian neka kodhu nah daddhi pangajaharan melanah kita lok poron semena mena ban karebbha dhibi' kodhu ghaduwan andhap ashor.


Neng dhunnya bhai la mellas. Apa pole neng kobhuran. Bannya' oreng congocowan polana ajhelling oreng se ghita' abine. Oreng se ta' abine ekoca' mellas. Areya kadhang sala pekkeran. Oreng senga' jiya padana ta' ngarghai ka kabada'an. Jha' manossa areya, jhudhuna la etantoaghi bi' Pangeranna. Bada keya ghita' abine polana keng ghita' nemmo se ngeppas kadhibi'en otaba kalowargana. Mon Pangeran ta' merri', arowa banne keng polana tada'. Keng ghita' dapa' baktona. Banne pas ekoca' mellas. Oreng ta' abine arowa kadhang ghi' pada re-nyare keya. Keng ghita' nemmo bhai. Pada arassa ghimeng ban posang polana sossa kadhibi'an malolo. Kadhibi' polana tada' reng nyaghai dhing abhajanga sobbhu. Bisa keya terro ejhagha'enna dhing ngakan ghulagghu otaba mangkadha alako. Mellas lakar. Tape jha' tamba merri' kamellasan se laen keya.


Jedding se paleng ta` nyaman e abes ruwa biasana jedding e kennengan umum. Contohna e kennengan wisata otabe pom bensin. Mun nompa` kendaraan umum, usahaaghi ambu neng masjid (mun muslim), panengnga jeddingnga masjid ruwa lebbih bherseh ben ro`om. Mun terpaksa, ye tade` peleyan pole, ye ka jeddingnga kennengan umu. Mun tao jhebbhah kennenganna, pertama totop tangan ben dhuliyan muang hajat otabe pas muang aneng kene` e jedding jeriya. Kaduwe`, tarek nyabana begh dalem, ma` le ta` pettengen nyiom bauna. Kaduwe`, dhuli pamare ka jedding pas seram paleng enje` 3 sampe` 4 kale, mare ruwa ye langsung lah kaluwar, jhe` bit abit. Mun bisa sabe` kertas pas tempellaghi, ngoca` "Tolong bherse`eh ben berri` paro`omma jedding", ma` le e baca.


Sabegien oreng se tak bisah nabong benyak cara ghebey makle bisah nabong. Sala sittong caranah makle bisah nabong riyah malaen pesse gheji ning awal, benni ning akhir. Benyak oreng se sala kaprah soal nabung riyah pesse rekarenah konsumsi sabulen. Padahal mon aghuy konsep riyah akhir bulen biasanah tak benyak pesse se bisah e tabong. Malaen pesse ghbeye se e tabong ning awal bulen riyah, maghempang ben mabenyak ka nominal tabungan. Dhedih pesse tak tadek ghebey konsumsi. Makle pesse tabongan se la e kareen ning awal bulen riyah tak ghempang e kalak, pesse tabungan sabek ning instrumen se tak ghempang e kalak, engak Tabungan Berjangka otabeh pa dhedih emas.


Kakanan bucco` riya, ye kakanan se ta` layak ekakan panengnga bede rasa, ben bau se aobah. Tape ye bede kiya barna se aobah. Misalla nase`. Nase` mun bau, ye bauna la ta` nyaman, maseh barna ben bentukna ye pagghun nase`. Umumma mun la ta` nyaman pertama dari bauna. Nomer duwe` ye dari robana. Mun lentat sampe` bede lendirra, berarti ye bau lah jeriya. Kabbhi oreng ye paste bejhi`, panengnga la ta` layak ekakan, mun ekakan ye bisa asababaghi sake` tabu`. Sapa kiya se ngakanan kakanan se bucco` coba`. Teka` keban ye ta` kera ende` ngakan jeriya. Kecuali mun nase`na ejhemmur pas ebaghi ka ajam, ye ende` maste.


Engkok gik uruh katemmun Ben tang mantan e sekolaan ngajek engkok keluar ka Omben yeh engkok tekerjet arapah mik bisa ngajek engkok, pola Keng tak todus tayeh jek lambek toman nyakek eh tang ate  arapah tang mantan jiah mik tak ngajek reng laen kan bedeh kancah lakek en. Yeh engkok ngucak arapah abeen mik tak ngajek kancana se laen beih enca'en tang mantan yeh engkok riah terro aberengngah Ben abeen Polan engkok terro mataoah ka aben tang pacar se setiah ngan apah. Lebbi raddhin derih kakeh, ben sanajjen engko' kanca ben pacara been sabbhen setiah engkok la odi' pole deri sake' ateh.


E jheman modern kadik riah tren odik dhibik alias lok akabin sajen bennyak se endek bik alasan se cem macem. Keng ternyata odik kedhibik merrik pengaruh se negatif dek mentallah oreng. Sala sittongah lebet rassah seppeh. Ngerassaen seppeh lakar le dheddhih dampak nyata deri odik dhibik. Oreng se odik dhibik cenderung ngerassah ampo seppeh, e bhendhingin bik oreng se lok kedhibik. Make odik dhibik bisa noronaghi kemungkinan seseoreng ghebey ngamok marghenah lok atokar, ajiah kiah bisa dheddhih hambatan ghebey kehubung ben interaksi bik oreng laen ghebey ngebentuk hubungan se andik makna. Se akadik riah bisa dheddhih masalah ghebey sekelompok oreng tertentoh.


Mayu sanajjan akalowarga jha' sampe' loppa ka kanca. Mon la enga' se bakto aghaja' ban ngadhepbhi jhalanna odi' se ta' tanto jhalanna. Apa pole kanca dari kene' se segghut sossa senneng bhareng. Bakto jiya tang kanca amantan ban oreng bini' se asalla dari Dhisa pas mangkat alako ka Kalimantan maso binina. Sanajjan setiya osom HP tape ta' bisa saleng ngabhari ban se lebbi maseddhi setiya padana maso oreng ta' kennal. Du masa' pas ekaloppae bakto ekapolong dari ngakan, tedung, jar-kalaenjar bhareng bhan are. Apa lakar mon oreng akalowarga reya taneyan pakancana sajan kenne' sakabbhinna hoso' ka lako ban kasapbha kalowargana ban maelang kancana.


Manabi nak kanak kenek neka alakar somberrah kadaddhian bullyen jareya sebab dhari pola asunnah reng seppo ban kaloargha neng roma. Lakar mlarat rassanah manabi ngobe karakterrah anak se lakar dhujen nga bulli ban congocoh oreng jareya. Manabi dhari kadaddhian se dhujen ngahena fisik ka'dhinto, kita daddhi manossah ryah lakar lok bisa ngoba kadhinapah se eparenge sareng sakobesah. Mela dhari paneka kulah lajuh a pangrasaha atennah ban pste neka ghaduwan emosi sebab lok eregghein sareng oreng se bedeh neng sakitarrah. Saenggha sampeyan kodhu nengale lebbhi dhalam pole manabi ghaduwan masa lalunah se akadhi neka, kodhu pagghun marjeh ateh sopajha daddhi oreng se lebbhi sae pole.


Toreh tan treyan saleng ngaregghein manabi bedeh kadhatengan tamoy anyar se paleng kennek jariah wkwkwk. Jha' kor dheyeng dhari man kamman lansong ngemben ban lok a besso kadhe' lok nganghuy hansanitizer, padahal sampeyan dhari man dimman. Kumannah neka loh se maghabay lok sehat ka bhejeik se ghik buruh laher. Lok anapah sampeyan senneng nengalennah tapeh, kodhu onenge jha' sampe' maghabay anak eng oreng neka olle kaburughenne dhari apa se ekalakone sampeyan. Saleng ngaregghein reng sepponnah ban ajhaga bhejik na epon sj=paja deddh anak se sehat ban tombhu dhalam keada'an se sae jughan. Marah manabi terro anak aghabey bein ke lakennah wkwkwk.


Ruly ngejid campor seneng amargha ketemu kanca se la abit tak atemuh, akhirrah ruly ben kancana juk tojuk abereng samba abahas masa lambek bektoh jeman kuliah masa – masa olle dosen se killer ben teges ben masa masa norok organisasi. Namon kancana ruly tabisa abit adhe-kandhe sareng ruly amargha kancana lanjut a maso’a ke kantor. Sebelum a pessa ruly ben kancana ajenjien ngopi bereng ngelanjut aghi careta se jeman lambek. Semarena apessa maso kancanah ruly lajut lari pole amargha ruly korang arassah mon larinah benyak istirahat deh. Setelah 5 poteran ruly akhirah mole ajelen soko amargah lapangan semmak maso romanah ruly, sambih ajelen ruly sambil meleh jen jejeng se sekitaran kampus.


Mun oreng ampo aghighir ka anak panengnga nak kanak kene` aghebey salah, jhe` langsung ghighiri pas tager etak sentak, panengnga mun anak la tako` sara ka reng tuana, anak riya dhaddhi anak se tako`an ben birnyian. Mun sara ghellu reng tuana ngighir ka anakna. Anakna ye minderan ta` ende` nyoba apa bhai se bhagus angghuy perkembangan mentalla. Sakejha` kejjha` la ngarembeng se nangisa. Mun ta` nga`ruwa biasana nak kanak ka rajana ghampng stres ben depresi panengnga didikanna reng tua se lopot. Serba berra` ye dhaddhi reng tua. Epatoro` anak ben se Kobasa, ye nemmu bhai masalahna anak. Jhe` lem alem ghellu, tape ye jhe` sara ghellu mun aghighir.


Bau amis ta` maste kiya dari jhuko`, bisa dari manossa, ye ruwa dari bebini` se pas ngalami kapotean e bagiyan vaginana. Ariya biasana bede panengnga beberapa faktor, stres, para` bajana haid, bannya` pekkeran, ben bisa kiya infeksi bakteri. Rassana mun bannya` ghellu kapotean se kaluar bisa sampe` ghatel, begh panas bi` bau se amis. Dhang kadhang bau amis riya mabejhi`, ta` pera` abe`na dhibi` se bejhi`, tape mun sampe` nyengnga` bisa ka oreng laen nyiom kiya. Mangkana mun kapotean pas bau amissa sara, dhulli ghante daleman otabe berri` pembalut kene` se khusus kapotean, otabe angghuy pembersih daerahna bebini`. Biasana reng lambe` ampo nginum sereh se ekella ben ghula congke`, jeriya ma nyaman ka daerahna bebini`, ka nyaba nyaman ben pole ka bau bhadhan nyaman kiya.


Bhakto jaruah kulah neka bedeh kerja kelompok sareng tang a kancah SMP neng romannah sala settong nak kanak. Kulah amet ka ebhu melanah neka molenah bhakkal malem ban pole kulah naksi dhari sekanjeh. Lajuh sareng ebhu kulah ekapangghi ban ngarestoen neka. Kulah karebbeh dheri roma ka Bangkalan neka naksiah kan, namong bedeh tang kancah lakek se naberraghin kuleh goncengan ban bhakto jareah jugahn kulah langsong nga iyeh in. Lajuh dha' neka, molennah ternyata kulah e koneen sareng tang kancah lakek nekah, kulah ghi mekker arapah mek e koneen deiyeh tretan, san marennah bedeh neng roma, ebhu atanyah arapah mek nnompak sepeda mintor mek tak ngangghuy kol pikkep bein. Kulah langsung ngomong tretan, marennah takok e ghighiran tapeh kulah takok dhusah kyah mon ngomonge reng seppo.


Mon bedeh nak kanak se andik fanatisme dek sittong universitas, engkok bisa termasok e delemmah. Tapeh fanatisme riah benne keng sekadar terro prestis ben e akoen oreng, tapeh polanah engkok taoh kualitasseh kennengan se engkok incar. Mangkanah engkok terro akuliah neng Universitas Airlangga otabeh Unair. Neng sedieh engkok terro masok'ah dek jurusen Kimia. Unair terkenal bik program studi santifikkeh, Kimia dheddhih sala sittong program studi se bhagus neng Unair. Engkok masok dek sebegien siswa se bisa adaftar SNMPTN. Tebhenah engkok adaftar Kimia Unair make lok ngarep sekaleh e teremah lebet jalur riah. Sang le lebet SBMPTN duwek kaleh engkok pagghun lok e teremah. Termasok teppak engkok adaftar lebet jalur Mandiri.


Areh riyah lia cek sennengah. Lia dheri pagi la yap-siap polanah entarrah ka kabinan neng hotel bintang 5. Lia tak toman masok ka hotel bintang 5. Ghi' buruh riyah andik kasempadhen ghebey masok ka hotel bintang 5 ngadiraghi konjengan kabinan mantan kancanah. Lia la nyiapghi sepatu ben kalambhi kebaya se cocok. Nyiapaghi kiyah tas e padeh bernanah moso sepatunah. Lia tak entar kadhibik, tapeh e kancaeh moso lakenah ben anaknah. Lakenah aghyu klambih batek se parak pade'eh bernanah moso lia riah. Lia ben lakenah mangkat nompak mobil. Ning jhelen kenning macet sakunik dhedih depa'en abek tellat. Lia cek sennengah bisa masok ka hotel bintang 5 pas senneng kiyah tatemmoh moso kancanah.


Bhato entar ka Bhangkalan ka romannah kakak, kulah neka e parenge oneng ban kejudhen se tadek bandhingannah engghi ka'dhinto e belein jha' kakak ngandhung san le olle omorrah mantannah la ampon 3 taon. Mela dhari ka'dhinto, kulah e olok kakak e pakon soro le melleh neng toko seddhi'eng romannah jareya ban sambih belenjeh bhulanan. Kulah  e pakon melanah kakak dhabunnah ghi sakek. Lastareh dhari jareya, akherrah kulah mangkat jhen ojen a sepedaan motor entar ka Bhangkalan. Marennah dhari ka'dhinto, kulah kan la ampon e parenge obhang sareng mbak lajuh e berri' amplop, e sangghu e parenge pesse pole, eh ternyata e berri' tespeck. ALhadulillah ngejjhit sarah kulah.


Kabbhi oreng paste la ta` nyaman ate mun ngoca` operasiye. Operasi ruwa se la mare ejellassaghi mun kondisi se ta` nyaman dari oreng e kesehatanna. Sapa se terro e bhaddheh abe`na, sapa se terro sake`a sara. Tape ye beremma pole, ende` ta` ende` mun bisa ye jhe` operasi ghellu ca` oreng awam se ta` tao kesehatan. Bhakal bede bekas otabe tandhena operasi neng bagiyan fisikghe abe`na. Paste endi` pekkeran kiya bakto maso` ka ruang operasi. maske la pernah maso` ka ruang operasi bagi oreng se operasiye, ye ta` kera ende` ngalami pole. Cokoplah mun pajhet pernah e operasi, ye sakale bhai jhe` tager pole. Paste maske sakone` bede pekkeran mun ta` berhasil ye alamat mate. mangkana oreng operasi kodhu e semangate.


serah se lok sennengah manabi olle pesse dhari sempenan dhibi'. Aseksah se lok terro ajhajannah ban hemat sarah dele naleeh tabuk. Sadhajana oreng lakar terro ghaduwan paapah. Kaulah neka rajin sarah manabi soal nyempen, napapole ghabay dalam jangka lanjhang pastinnah kulah lebbhi nyempen dha' emas otaba ghaduwan portofolio saham jughan. Daddhi pesse aneka ajhalan nyareh pesse laen, kita cokop nyempen bisaos ban olle kaontongannah jareya mangken. Benne samangken ghi, mangken dhalem 5 taonan ka attas, sampeyan bisa mukteaaghin apah SE ekelakoh pesse jareya. Ghi Alhamdulillah manorot kaula neka a hasel Sarah daripada pesse neng neng. Daddhi tretan ayoh molae ajher investasi.


Mara dhaddhi oreng jhe` ko` tako` ka ngalak resikona odi`. Kabbhi masalah apa bhai ben kalakoan apa bhai e dunnya riya paste bede resikona. Ye ruwa kene` otabe raja tergantung jhalan se ekalak. Mun pengorbananna raja, ye resikona raja, tape ye hasilla raja kiya. Jhe` tako` menyesal ben eghighiri oreng otabe keluarga mun sempat salah jhalan dalem ngalakoni odi`. Langsung pasepak abeliye pole. Jhe` panako`an. Kodhu kuat ben se bisa`a manjhang angghuy sokona dhibi`, mun bisa jhe` aghantong ka reng tua. Biasana kan nak kanak jhaman sateya mandirina korang, ce` aghantong ka reng tua. Enga` abhersean bengko, masak ben masalah pesse.


A selingkuh daddhi sala settong se manorot kulah lok kengeng e parenge ampun lok kengeng e parenge pangaporah ban kapercajeen pole. Sebab anekah sala settong tabiat se e ka andhi' manossah melanah jareya kodhu onenge tong settong ebheng. Kalabhan nadannah selingkuh mukka'pandengan reng lakek la Reng binek se Laen. Hal neka saongghunah Lok bisa e parenge pole sopajha sampeyan daddhinreng Bonek se lebbhi pentet manabi la ampon nemmoh Reng lakek. Rassah ngamog manabi e selingkuhin jareya ghi wajar, sebab aneka masalah kapercajeen settong sareng laennah se la ampon elang ban lennyep. Saenggha la ampon mlarat pole se mebelieh settong kapercajeen.


Kadhinapah rassannah eteremah neng kampus impian ? jawabannah pasti senneng amargha kulah toman ngarassaen. Pokok san le mareh neremah pengumumn kuleh dele aloncak ngetter sekalean hahahaha, ban se paleng kulah engha' ghi.. kulah aloncak dele kennengeh buconnah kajuh reh cetak sampek lokah tapeh lok egeressah sakek eng amargha sakeng dhari sennengah. Langsong kulah abele ka ebhu jha' kaula eteremah neng kampus e Sorbhaja. Ebhu sambih a sojud sokkor merengeh kaula senneng eteremah neng kampus ka'dhinto. Makeh ebhu neka sambih ngeyakeneh kula, yakin yeh be'eng a sekolaah neng Sorbhaja ? Bisa ban sangghup beeh  yeh bhing ? Kulah langsong ajeweb sengkat Sangghup bhu.


Manossa ta' bisa gharassa sossa malolo. Ta' kera nanges malolo. Manossa areya batekgha aba-oba. Lagghu' sossa. Lagghuna tako' temmo senneng. Pada ta' tao apa se bhakal bada ghu'-agghu'. Mon lakar epaambu bi' bangettowana neng settong usaha coba tennang ghallu. Pola nemmo kalakowan laen se lebbi raja gajina otaba se lebbi bisa ghabay oreng senneng. Neng barta, koca'en manossa lakar ta' kenneng kabhuru ngadhebbhi rassa se aba-oba. Ta' olle loppa keya jha' dhibi'en bhuto keya dung-tedungan panyaman. Monla mare nyaman, bisa keya nyare kalakowan laen. Bisa keya mukka' usaha se pada bi' tareppa'en alako neng kennengngan se maambu dhibi'en. Sapa tao rejhekkena bada neng dissa.


Bedeh oreng se nge prank neka den beden ban lok oneng ka kennengan asal asallan. Ban dhari ka'dhinto manabi manorot kulah bhik kodhu tengateh takok bedeh pa apah ka kanak se ekennenge prank jareya. Melanah dhari paneka sampeyan kodhu onenge, manfaattah nge prank ka'dhinto napah. Mon sampek ngalokaen fesek oreng ban aneka bisa matabeng ka nyabennah oreng angoan jha' kalakoh sekaleh. e tembeng anak eng oreng badah pa apah ban sampeyan kodhu nangung jeweb atas apah se ekelakoh sampeyan jareya. Angoan bik tengateh sekaleh, mela dhari ka'dhinto lakar la lebbhi aman sopajha lok nembul aghin masalah anyar ka kabanya'an oreng.


La semingguen riyah Sila apangrasah tak nyaman abek. Sila apangrasah corak sakek, abek kembung ben tak nyaman rassah polanah abek mual terro ngotaah. Sila pas nginom obat moso nginom tolak angin pas tedus. Jhegeh tedung Sila mak ghitak beres, akhirrah Sila e ater lakenah ghebey a pereksah ka dokter se bedeh ning klinik ning seddik romanah. Sila e ater aghuy motor polanah ghun mak-semmak. Sila pas entar ka mejeh registrasi ghebey a daftar. Sila daftar ben ngalak nomor antrian ka lemah. Sila nantos e olok moso lakenah ning ruang tunggu. Ghen depak ka gikirannah Sila, sila pas masok kadhibik. Lakenah tak norok polanah bedeh telpon dheri kantorrah. Sila apreksah ka dokter. Moso dokter e saranaghi testpek kehamilan polanah can dokter corak sakek polanah dung-ngandung. Sila dhe'adheken tak partajeh polanah la nanto abit parak 10 taon ghebey nantos andik anak.


Yallah kulah reh ngejjhit kanak, e sangghu bedeh apah mak rameh neng adha'eng kamar ryah, gu taonnah kejuden ghi. Dha' adha'eng neka ebhu sareng rama reh e sareh neng roma sobhung oreng pas tangennah tedhung. Lah kulah ka dhepor jughan sobung pa sapah. Akherrah a sarabhan ban ngenom teh gellun neng dhepor. Lok curiga sekaleh, ban kaula lajuh masok ka kamar amargha la ampon se berse ban mandi sagalannah. Kulah ngedingahin musik neng neng neng roma jareya. Nah ma' pas dha' neka kan terro tedhunga ruah, pas ngeding neng luar neka semmoh rmmeh e sangghu ebhu ban rama jyah la dhateng ruah dhari pasar otaba dhari dimmah jyah. Eh ternyata, ghu taonnah patang kejendhar la ampon rammeh sarah neng luar, sala se deteng mek bocil sadhaja. Ya allah kah wkwkwk tapeh senneng seh, alhamdulillah.


Rassah emosi se tengghi namong oreng se eperlako aghin lok adhil neka sareng reng laen nga' enga' an naek dere ruah. Mela dhari ka' dhinto, pan saponapah oreng jareya kodhuna bisa oneng aghi sopajha lok sala ban kleroh. Mela dhari ka'dhinto oreng mon ngamok amargha lok e perlakoen secara dhil sareng reng laen neka hal se wajar manorot kulah, amargha kulah epon lok poron e pa de'iyeh sareng reng laen. Melanah dhari jareya jughan kodhu onenge sadhaja sopajha sera serah se marlakoen sampeyan neka lok adhil ban dhan bedhen bhekal kenneng bhelet tor lok anapah komplain bein. Napah pole jareya bisa dhe' neddhek harga dirinnah sampeyan daddhi manossah. Mela dhari jareya kodhu ajhar andhap.


Ta` pera` ruwa, kadhang bede careta se ni bennian, parkara mun oreng atahajjud ruwa biasana tambeh e panangale. Dari dimma coba` ruwa. Ye mun tade` e dalem abe`na khaddam alias jin se dari faktor toronan, ye tade` se aganggu. Allah ruwa senneng ka oreng se abhajang tengah malem ben amunajat. Oca` mun tade` dhasarra ben pastena, jhe` pate edingngaghi. Mun oreng tako` ka cobha, pade ben oreng bhudhu nyamana. Cobha ruwa ta` bisa matao abe`na, ka reng biasa mun ta` reng jeriya alako maksiat alias jhube` sara pas e odi`na. Kadhang ye tojhuanna jin ruwa ghebey maenga` ka abe` mun abe` tako` ka jin se ghebeyenna se Kobasa, arapa abe` ma` ta` tako` ka se Kobasa ruwa. Ye kan?


Paleng sossah ateh mon parak leppasan lulusan sekolahan. Dhina riyah kancah kellasah Ami mabedeagih ngakan reng-bereng bik guru kellasah, neng Kellasah. Kabbhi kancah kellasah Ami ngebe kado se ebungkos kertas koran se degghik eporop sekancaan. Ami ben kancanah nyiapagih kado gebey gurunah. Acaranah emolaen narek semarenah sholat dhuhur, kakanan se epessen riyah nasek koneng ben ajem guring pas bedeh jhejhen donat. Pas acara emolaen, awallah gik padeh agellek'an pas teppak gurunah mator dek red-moreddah bennyak kancanah Ami se nanges polanah le parak apesa sekancaan ben gurunah gebey nerrosagih sekolah neng laen kennengan bik laennah.  Semarenah acara kan-ngakan bik rop-porophan kado, elanjutagih bik acara foto.


Mayu jaga ana' kalaban ghu-ongghu ma'le dhaddhi oreng se bhaghus ban ta' marowet oreng towa kabudina. Jha' sampe' ana' reya pas bangal apa pole ta' ngarghai oreng towa polana aromasa eni-banniyaghi, etekken, ban eteta. Ana' reya andi' pangaterro ban bisa neser ka oreng laen polana oreng laen kadhang segghut aberri' apa se ta' bisa eberri' maso oreng towana. Kasta lakaran ta' bisa dateng kaada' mangkana sabellunna kasta ta' bisa masenneng ghantonga ate, paleng enja' bisa aberri' pangataowan ka ana' saenggha ana' ngarte da' kabada'an. Polana mon oreng towa ghun bisa aghir-ghighir, maka se econto ya coma ghir-ghighir keya. Mayu jha' sampe' dhaddhi oreng towa se ta' bisa majhembhar odi'en ana', polana mon la lopot tengkana ana' magghi reng towana apes keya


Bedeh oreng penter dheri Inggris se ajhelas aghi tahap dheri perassan duka polanah kaelangan oreng se e kasayang. Tahap sittong riyah Denial otabeh penolakan. Ning tahap riyah biasanah oreng se ghik berduka bhekal menolak fakta mon oreng se e sayang la mateh. Se kaduwek, Nager otabeh marah. Marah otabeh ngighir riyah bedeh ning tahap duwek. Ningdhinnak biasanah oreng ngihir arapah mak koduh abe'en se olle kasialan jeriyah satiyah. Ngigir apangrasah bedeh se tak adhil otabeh odik cek berre'en. Se katellok riyah bargaining otabeh tawar menawar. Tawar menawar otaberh bertaberen riyah apangrasah mon terro bertaberen ka se kobessah. Misallah engak, tak rapah engko' e pamesken, kor pokok oreng se e kasayang odik pole otabeh beres dheri sakek.


Bakto ana' terro melleya in-mainan bi' engko' ta' emelleyaghi polana sakejjha' ghun se ekamain. Tape tang kalakowan reya mala maseddhi ban marentek pekkeranna ana'. Engko' kasta, dhaddhi setiya mon ana' terro kor la patot maso omorra eyusahaaghi ebelli. Banni norodhinna ana', tape etembhang ana' reya pas la-nyala ka andi'en oreng otaba aganggu ka in-mainna na'-kana' laen otaba ana'en oreng tako' pas dhaddhi babatek. Mon la kadung dhaddhi babatek areya malarat se ngoba'a ban biyasana terros kantos towa pagghun la-nyala, mon ta' ontong pas langka tanang. Dhaddhi ango' rengtowa se lowanga etembhang kasta kabudina. Ana' reya bisa nero bhaghus otaba jhuba'. Apa koca'en oreng towana dhibi'.


Mon bedeh acara perpisahan riyah, otabeh mon la apesaah moso oreng tertentu, bede bhegusseh mon pagghun menjalin hubungan baik. Andik hubungan se bhegus riyah benyak ontongah, misallah mon ghu'laghu' bhuto bhentoan dheri oreng riyah, ghik bisah minta bhentoan. Mon andik perilaku se bhegus ben bhegus ka tengka, oreng se la tak katemmoh abit pagghun senneng mon tiba-tiba pas tatemmoh pole. Bisa kiyah rejekeh dheteng dheri oreng jheu riyah se abit tak e a temmoh. Maskeh abit tak atemmoh, tapeh kita andik tengka se bhegus, oreng se la abit tak katemmoh riyah tak kerah kapok mon misaalh andik kalaoan otabeh andik rejekeh lain se e begieh ka kita.


Mon ghi' bhuru andi' panakan rassana senneng. Andi' panakan mon la bannya' sakale reya senneng campor sossa polana kodhu adhil. Ta' olle le-mele, kase ka sala settongnga. Bakto andi' panakan se nyamana Mohammad Arsyil Majid se eyolok Arsyil bhunga ban senneng. Arsyil reya ale'en Alvin, bisa ekoca' Arsyil reya ana' nomer duwa' dari tang emba'. Bakto la abak raja, panakan se riya mapaddhang sefat se bhidha maso na'-kana' kabannya'an. Arsyil keni' la mapaddhang kapenterranna molae dari ghi' keni'. Etampa'aghi jha' ceppet ngarte, ban rassa terro taonna ce' rajana. Toman settong bakto amaen todi' tananga ekerra' tape ta' nangis. Gharighi'en eyobbhar pada ta' nangis, mala epatao ka reng-oreng jha' tananga la eyobbhar dhibi'.


Katako'an se biasa kulah alame neka lok toman e pangrasah aghin pole, melanah hal jareya tantonnah lok kengeng e kalakoh sadhajana ban takok lok bisa nge rem manabi a sepedaan otaba nyettir mobil. Pereksah gellun sabelummah neka lok kengeng ngerrem neka nyebab aghin bahaya se rajeh. Lok coman ka panjennengan namong ka sadhajana neka bisa bahaya, melanah hal jareya lakaran lok kengeng e kalakoh. Pan saponapan oreng biasa se ngalakoneh manabi nyettir sepeda jareya ban lok bisa nyettir sareng sae. Saenggha hal neka lok bisa e settor pole ban ngendalinaghin mobil otaba motor paneka. Olleh manabi sampeyan ngebbhut, tapeh bhik tengateh jhak sampek ngaroghiin reng laen.


Oprasi reya saongghunna banne ban-saromban cara. Oprasi reya bada kalaban panyareyan elmo lanjhang ban ngabi' bakto se ce' abitdha kaangghuy nemmo cara ban elmona. Dhaddhi ba'en mon pas andi' panyaket se pas kodhu eyoprasi kodhu payakin jha' sampe' ngetek apa pole mekker pate. Mon Allah kasokan pate reya bisa dateng banni ghun polana sake' otaba polana eyoprasi. Contona mon rogha otaba potong polana tabra'an mon ta' epecet bisa ekasangkol bakto towa. Tape mon epecet lakar sake' sara apa pole potong, keng mare epecet biyasana bhakal baras lebbi ceppet ban ta' adhinaaghi kare se sara enga' bhinjhat ban laenna. Pada keya mon oprasi, kedinganna lakar la nako'e tape saongghunna kaangghuy kabhaghusan.


Kaelangan oreng se semma' ban ekennal pelak lakar seddhi sara. Epar sapopo messen da' sapopo ban da' reng-oreng se bada jha' matoro'a ana'en. Ana'en 2 ghi' kenni' kabbhi, aherre oreng nanges kabbhi. pas ta' abit epar sapopo reya la tada' omur. Bada motor Ambulans dateng, engko' noro' maonggha mayyit sambi nanges. Nangessa ghella' polana mekkerre panakan sapopo se ghi' kenni' sapa se arabatdha ban laenna. Sapa se abiyayana sakolana. Emma'en ta' alako, etamba ajhelling mayyit satengnga ta' parcaja polana kaelangan oreng se semma' ban pelak. Epar sapopo reya etoro' maso oreng sanajjan ta' pate towa. orenga pelak sara segghut abhanto ka oreng se bhuto. Oreng pelak mon tada' omur lakar la malarat se ekaloppanna pagghun cekka' e pekkeran


Ngecewaaghi oreng se berharga jiah ampo e lakonen secara sengaja ben lok sengaja.Bennyak hal se ampo ngebey seseoreng baik jiah secara sadar otabeh njek ngecewaaghi reng oreng se berharga ghebey abek eng jiah. Misallah sesederhana lok ngemotin teppak eng cak ngocak, lok ngedingaghi cka ocak eng, sampe se paleng sering jiah mon dhele ingkar jhenjhi. Hal hal kadik riah se selaen bisa ngecewaaghi, tapeh kiah bisa ngebey ngamok. Haselleh hubungannah oreng bisa legghis renggang mon lok dhulih e pabeccek kesalahannah. Apah pole ghebey reng oreng se biasanah males komunikasi bik reng oreng semmak eng, ajiah bisa ngebey masalah berlarut larut ben akhirreh aleddhuk.


Salah settong program pamarentah ghebey nak kanak se terro kuliah tape tade` biaya, bede nyaman bidik misi. Ajhar la ce` bhantarra pas e tarema e sakolaan se bhagus pas e jurusan Kedokteran misalla, pas pole etambei olle bidik misi. Sojud sokkor se raja de` Pangeran la aberri` rajekke se ta` bisa acaca. asakolah e Kedokteran mun benni jalur undangan otabe SBPMTN larang biayana, apapole asakolah e swasta, buh jhe` atanya lah soal biaya. Mun ta` ce` soghina ta` kuat biayana. Bede bidik misi riya dhaddhi penolongnga nak kanak se ta` mampu. Nyaman ongghu mun pas etarema bidik misi, kuliah gratis pas olle pesse bhan bulan. Ta` usah emok ka biayana abe` dhibi`.


Oreng se rembhi' tapeh operasi pstenah ghaduan rassah takok se rajeh. Melanah hal jareya tantonah lakar maghabay pekkeran se rajeh, anapah kita daddhi manossah lakaran ghaduwan rssah takok. Operasi daddhi alternatif carah oreng se rembhi' otaba laheran melana lok bisa ngalakonerembhi' seara normal. Namong hal neka tantonah lok bisa e pongkeren pole manabi operasi daddhi jhalan se lok e kanyaman baghi pan saponapan oreng tuah ban sadhajan oreng seppo. Namong mela dhari ka'dhinto oreng se rembhi' operasi ghaduwan rassah takok amargha jareya takok lok bisa ngalakoneh ban ngandhung pole dhalem bhaktoh se ceppet. Hal neka tantonah ghi bisa ekerpekker ghellun. Namong kdohuna sadhajana neka demi kebaighen areng sareng.


Fika entar melleh antimo, tolak angin, permen ben minyak pote neng apotek. Polanah setiyah Fika entarrah dek Lombok numpak kapal ferry se perjhelenannah bisa sampe seareh. Fika lok terro kaden lambek'en se numpak kapal terus ngota ben kepelengan sampek lemmes kaden oreng tadek orak'en. Fika riyah lakar deri kennek mabuk'en numpak bis beih mabuk apapole numpak kapal se gelombang aeng tasek'en teggih. Lambek teppak Fika ngota jiyah bejik se ajelling ngotanah, teros marenah ngota gik lemes ben tabuk'en lok nyaman sampe emelleagih teh angak se ejhuwel neng dhelem kapal pas lanjut epecet ben mbak'en. Setiyah Fika mangkat dek Lombok kedibik'en mamgkanah Fika kodhu bisa ajhegeh bhedhennah dibik makle tak sampe lemes ben ngota teppak perjhelenan.


Jrangkong reya setan celleng aobu' lanjhang abis-grambis ban bhadhanna bannya' buluna ban kole'en kerreng ngalothak. Mon terro taowa Jrangkong reya enga' apa ya enga' Grandong neng filem Misteri Gunung Merapi otaba Ma' Lampir neng Indosiar sabbhan. Jrangkong reya mon kalowar biyasana bada bauna enga' no-tonowanna tela otaba tenggang se mon ekedingaghi ya lakar nyaman bauna. Tape mon pas tengnga malem ngeding enga' jiya mon andi'tatanggha se ta' namen tela otaba tenggang ya jha' kalowar sakale ajiya biyasana jarangkong ceng-manceng oreng ma'le kalowar ban agangguwa oreng se kalowar. Mon la pas ngatela' sakale bhakal jhagha kabbhi se anyama buluna kole' ban bhakal tako' terros mon lem-malem ngeding bau enga' jiya. Jarangkong lakar ta' mate'e oreng, keng mon andi' panyaket jantung kobater smapot pas mate.


Kegagalan e delem odik jiah hal biasa. Sajen gagal oreng, sajen ajiah nabung ghebey kesuksesannah. Seenjek eng deiyyeh se e kocak bik reng oreng tuah ben motivator motivator se merrik seminar dek ebuen oreng mesken tapeh abek eng dhibik anak eng direktur BUMN se mon gagal ghik e sangghek bik oreng tuanah ben odik eng ghik terjamin. Gagal jiah lakar biasa. Bennyak faktor se nentoaghi kegagalan. Tapeh mon kegagalan jiah a lang ualng tok, otamanah deri faktor se lok bisa hedeh kontrol, ajherin pole. Sapah taoh faktor gagallah hedeh jiah asallah deri masalah sistemik se ngebey hedeh lok bisa naek make le sittong tingkat.


Reng bhereng mon e sareh jiah ampo lang ma'elang. Maksuddeh, teppak e kabhuoten sarah, kemungkinan rassah panik ngebey matanah kita dheddhih lok bisa afungsi maksimal. Se bedeh e pekkeran jiah "kammah bherengan? kammah bherengah?" ben benne secara tenang ben teliti nyareh bherengah. Akibatteh kita ampo ngelebetin kennengah bhereng jiah make le bhereng jiah neng adek eng matah. Gara gara dhibuh dhibik dheddhih lok bisa nyareh se e kaperloen. Biasanah mon deiyyeh kodhu le mentah tolong dek ebok. Sapaah bhein se benne ebok ampo sossa kiah se nemmoh. Mon ebok, mesteh sat set langsung "riah yeh?" deiyyeh. Lakar ebok se paleng bisa ngebey nak kanak bhunga.


Teppak jaruah kulah jeh lakar terro niattah ngakan siang neng mejeh makan dhepor roma tang ngghi. Lah marennah dha' neka tang ebhu jeh nyoro kulah asassa neng jhedding polannah lakar be kombeen nekah ebbe' neng roma jeh lo. San marennah dha' neka kulah tak le noro'aghin apa koca'eng ebhu jyah. Asassa lah kulah sa bak ruah bannya'eng dhalem du areh. Kulah lok kerah curiga lekkah jhek bekallah bedeh kejudhen. Ghu taonnah neka ebhu ban tan tretan laennah jyah ngebey surprise deih neng tang kamar. Mesibuk engkok gelun male lok dhe' kamar ban mareh mangetek neng dhalem jeddhing. San marennah deiyeh kulah ghi noro' aghin bein apa kocaeng ebhu kan ban pole lok nyana ruah. E bendher ongghu marennah san kulah masok kamar patang kejendhar monyena balonnah hahaha.


Toreh... serah se lok sennengah nengale oreng se la ampon berjuang demi cita-cita ban akherrah paneka ampon lolos ujiannah. Sadhajana psti sennen, enta neka kaloarghanna, kancah semma'na, badhannah dhibi' ban oreng-oreng saketarah se ngadhukong dhari awwal sampe' akher ban olleh kejayaan. Sampeyan oneng manabi saghalana neka butoh parjuangan se lok ghampang. Manabi ghaduwan pangaterroan kodhuna lakar ghu-ongghu pesemangat ban tekonaghin apah se eka karep jariya. Sadhajana lakar la butoh parjuangan, pangajharan ban tak olle se anyamah aserroh. Nah, dhari ka'dhinto toreh pe semangat ban kodhu ghaduwan tojjhuen se nyatah. Amargha odhi' neka, kodhu ghaduwan arah se nyatah ban tak olle putus asa.


Arencana mangkat akelenjer dek luar negeri tapeh bhingong kodhu molaen deri dimmah? Tenang, artikel riah bisa ngebhaas tips traveling dek luar negeri ghebey pemula. Mangkat dek luar negeri lakar lok ghempang akelenjer e delem negeri. Bedeh bennyak hal se kodhu e siapaghi. Molaen deri dokumen, tiket penerbangan, ben ghik bennyak pole. Hal pertama se kodhu e perhatiaghi jiah male nyiapaghi kelengkapan dokumen. Tips traveling dek luar negeri se pertama ben paleng penting jiah male lok keloppaen ngibeh dokumen se lengkap akadik KTP, paspor, visa, SIM (mon parloh), ben dokumen laennah male maghempang abek eng hedeh teppak bedeh neng luar negeri.


Manabi nyareh harta karun ka'dhinto ghi sampeyan odhu ghaduwan elmonnah to la sareh sareng sapah bein se bisa nyareh. Kalabhan dhari jareya nyarennah lakar la semmoh mlarat jaruah ban lok bisa dhalem settong bhakto neng sa areh bein. namong kodhu bede alattah dhibi'. Tapeh manorot kulah neka bisa bein kita ollen tapeh manabi terro nengale prosessah sampek hsellah jareya neng papua ruah kennengannah. Emas sadhaja, napak sampeyan nyareh pematah ghi neng kapasanbedeh jughan lok parlo neng papua ghebey terro tas ngan jareya. Sdhajana oreng bisa mon terro nengale hasellah bein. Ghi pagghun labih celleng potennah ban sadhajana se badha neng dhalem atennah neka.


Abdhina ce' dhukanah deiyeh beri' paneka badha pangomoman PHK karyawan neng perusahaan se kaula tempadhin. Areh Jumat neka, sadhajana karyawan PT Kharisma neka e pangghi ka AULA kantor abadhi pangomoman pamangkasen karyawan perusahaan. hal neka amargha perusahaan ampon ghaduwan obhang se bengkak. Lagguh neka san lastareh akompol sadhaja, lajuh badha agin sambudhan dhari pempinan ban sareng direktur k' dhinto. Settong per settong reng oreng neka e pangghi sareng atasan. ban tong settong jariya reng oreng padh nanges sadhajana amargha la ampon lok ghaduwan kalakoan ban ampon apesa sareng sadhajan kancah e ka'dhinto. Molar dhari pangomoman neka, akherrah sadhajana pimpinan arasaporah ka sadhajana karyawan kalabhan badhanna pamangkasan kadhinto.


Kanca jhau bisa keya ekaseddhi. Biyasana kanca jhau arowa dhaddhi kanca se paleng ngarte. Ban pole, kor la partaja kanca jhau ta’ kera bisa san-rasanan. Mon kanca se kennengngenna semma’ ban bannya’ apolong bi’ kanca se laen, arowa kadhang acaca budi. Arasan ka kanca semma’ se laen. La ajiya se bisa maseddhi sara. Lakar banneyan bi’ kanca jhau. Maske ta’ merri’ apa, kanca jhau arowa bisa eghabay kennengngan acareta. Acaca apa se dhaddhi berra’en odi’ ban kalakowan re-saarena. Kanca jhau biyasana merri’ oca’ se bisa matennangngan ka aba’. Engko’ perna andi’ kanca jhau. Lakar ta’ toman temmo, keng bada terros mon ekabhuto.


Mon hedeh tombu neng tengnga keluarga se rosak teppak hedeh le rajeh, pahamin jhek hedeh lok kedhibik. Sabbhen taon neng Amerika Serikat, 300 ebuh pasangan se akabin neng attasseh omor 50 taon ngajuaghi gugatan cerai ben mereka kabennyak'an andik duwek anak. Penelitian nemmoen jhek sekitar setenga deri nak kanak se rajeh deri perceraian ngelaporaghi perasaan ben pengalaman negatif, ben sekitar setenganah narek abek eng dhibik deri oreng tuanah mereka marghenah perasaan se atentangan. Kabbher bhagusseh ajiah jhek delem bektoh sekitar lemak taon, mayoritas adamai bik oreng tuanah mereka. Ariah ngerajehaghi ateh ben termasok penghargaan atas kekuatan ikatan keterikatan oreng tuah bik anak.


Noro' tretan sapopo ngapel ka romana pacarra bakto tada' oreng sakale e romana samolena sakola. Engko' toju' e dalem amperra. Bakto jiya pacarra tang sapopo jiya kalowar dari kamarra buru ka jiddeng. Pas tang sapopo entar ka engko' ghi' bhuru mare ngalakone ni-banni. Mare jiya engko' takerjhat bada anomma se bini' jiya temmo manjheng e labang pas ngamok. Anowapa entar ka romana reng bini' teppa'en tada' oreng.... Ya engko' ghun nengenneng se nyaman tang sapopo. Aherra eyoddhak ban ayancem bhakal ekabala'a ka rengtowana bang-sebang. Abbuh engko' tako' sara polana ta' melo nangkana olle ghttana. Se nyaman sapopo se todus sara engko'.


Daddhi reng seppo lakaran akadhi daddhi super power ka potra potrenah. Mela dhari ka'dhinto sapah bein se nyakeen anak kita jareya rassannah neka terro e patennah ongghu kanak ruah. Mela dhari ka'dhinto, daddhi reng seppo kodhunah lok usah egois ka saghalana aspek tarotamannah ngadidik anak kita paneka. Manabi dhari jareya kodhua kita daddhi reng seppo bisa nengale sopajha kita bisa nyepta aghin nak kanak se bisa oneng kabendherran ban kajhubeen dhalam ngaddebbin masalannah odhi'. Mela dhari ka'dhinto saghalana lakar la kodhu bisa e kenneng belein dhari awal ban dhari reng sepponah ka'dhinto. Sekap ngombeng neka wajar manabi nengale potrannah se e sakeen reng laen.


Tako` parkara negghu bharang alos alias cobha oca`na, riya ye biasa. Ta` nak kanak kene` sampe` reng tua ye para` kabbhi tako`, polana robana se ta` samporna enga` manossa. Bede se matana settong, Obu`na lanjhang, Bede se ta` acaca, Bede se bhullong bgghigghe, ye ca`na sundel bhullong. Nemmu bhai lah nyamana. Bhidhe pole mun neng China misalla nyamana vampir, mun neng Eropa anyama dragkula ca`na. Polana endi` taring se lanjhang ben kalambhina ye laen-laen. Oreng riya se nyamae dhibi`. Saongghuna benni cobha nyaman, ade` cobha, tape bedena jin. Panengnga la jelas neng Al Qur`an mun se e sebhhutaghi malaikat, setan, manossa ben jin. Ben se paleng samporna ye manossa.


Tengnga malem ta' ngeddha tedung pas ngeding bauna oreng nono tela. Engko' kalowar roma, e dalem pekkeran ma' pola bada matabar tela tono. Arapa bakto aroko' olle 2 lencer pas sajan santa' bauna. E jhauna katon bada reng lebat, bi' engko' nyangghu Anom. Tape mare jiya Anom kalowar dari romana polana sowap. Bakto etanya ngeding apa enja' bauna no-toniwanna tela koca'en enja', ya aherra engko' acareta ghi' bhuru cora' bada oreng lebat bi' engko' nyangghu aba'en. Anom pas nyambhit biyasana mon ngeding enga' jiya bada Jrangkong kalowar ban biyasana nyaropae oreng se ekennal. La bakto jiya engko' pas ngetter ban ngetek berarti se ekatela' engko' ghi' bhuru rowa Jrangkong.


Oreng kadeng eyancem bik senjata otabeh hal lain se sekeranah bisa ngebey todus dek oreng. Tentonah oreng deiyeh riyah jahat polanah degghik bisa manfaten oreng laen. Oreng se ngancem neng jheman setiyah padeh lakek ben binek tadek bidenah. Oreng lakar deiyeh mon le kadung jahat ben oreng laen, sampek terro nyakek'en oreng laen ben lok mekker dek dusah ben nesserah oreng se eyancem jiyah. Oreng se eyancem pastenah rassah ngetter apapole se ngancem orengah andik kobesah otabeh kakowaten apapole mon ngancemmah ngangghuy senjata  tajem se sampe terro bunuh oreng, ajiyah lakar cek mrengessah oreng se deiyeh riyah ngara lakar bedeh gilenah.


Bekto areh minggu Diana perapaen ngakan areng bhereng sareng keluarganah, Diana ekaberih maso alek na mon sahabat deh deri luar kota deteng, Diana ngejid amargha sahabatdeh romanah jeu ben tak mungkin deteng. Tape alekna Diana meyakinkan Diana mon sahabat deh deteng ben parak depaah ka roma. Semarena Diana pertajeh ben ru keburuh abersian romanah amargha alekna ngocaak parak depa’a. Diana seneng sarah sahabat deh entar karomaa amargha Diana abit sarah tak ketemu sahabat deh karna padeh sibuk masing-masing. Diana akhira ngepel, nyapuan ben bes- ngebes kasor sareng ruang tamu. Pertengahan se- bersean alekna Diana ngabele “ HAHAHAHA PRANK KENA TIPU” Diana ngamok ka alekna sambil ngontal agih kemoceng, Diana nangis amargha e capok prank maso alekna.


Bu Sugik salah settong rombongan ziarah dek wai abereng ibu-ibu se laennah. Serombongannah Bu Sugi riyah bedeh ibu-ibu se omorrah gik ngodeh bedeh jughhe se le seppo. Bis se gebey tumpak'an bu-ibu riyah bis restu se rajeh. Neng delem bis jiyah bedeh kennengan tojuk se AC nah bucor dedhi cellep gellun keteppak'an andik'en Bu Sugik riyah. Bu Sugik pas tak kuat sekaleh dek AC se cellep pas jiyah gik jeuh jhelennah ben jhelennah semmo lok nyaman se agebey tabuk rontak. Lakar Bu Sugik tojuk semmo neng budih pas ekenneng ban deddhi gronjalan jhelen ekerassah. Bu Sugik pas tak kuat aherrah mentah kresek pas ngotah cek bennyak'en sampe Bu Sugik jiyah bejik dibik ben beunah ngotanah kiyah lok nyaman.


Teppak atemmoh sareng kancah jhau se lambannah toman bedeh neng ateh kita neka rassannah egeressah ghi. Pan saponapan kenangan ban ka enga'an se badha neng dhalem ateh rassannah laampon e bhejer sareng tepangghi ban dhari jareya kita bisa nengale lebbhi jellas pole kaobheennah dhalam hal fesek, pekkeran ban pan saponapan se lok toman kita tengale teppak aneka bedeh jhau dhari kita. Sakeng dhari kerrongah paste manabi atemmoh rassah kerrong neka daddhi rassah se bahagia nengale robhannah ban rassannah terro e senampellah maloloh. ancah semmak se taoh loar dhalemmah badhan kita neka arassah tretan kandhung maghi lok se dere tapeh rassannah neka cekka' neng dhalem ateh.


Setiya reya kita ta' olle marlowaghi nakso apa pole ghun pa'-tompa'an, poko' ta' nyeksa la rabat. engko' melle sapeda motor sampe' setiya ghita' toman nyervis paleng ghun ngoba rantai maso ger. Sapeda reya setiya se lako abharengnge engko' nyare pesse ban abhanto narabahas bakto. E jhamanna sapeda motor metik, engko' pagghun esto ka Vega R caceng. Sanajjan ecokoco maso oreng polana ta' ghellem aoba engko' pagghun ta' aghanteya, apa pole setiya bensin larang. Mangkat ngajahar ngesse'e 20 ebu ka POM Bensin bisa mangkat-mole dukale ka sakolaan. 20 ebu kadhang ghi' bannya' karena ban ta' kobater katada'an bensin. Messen ta' toman nyeksa sakale ta' toman servis ghun cokop ajaga oli maso bensin la kor kenceng se ajhalanna. Toman eyesse'e Pertamax mala ajrebet ta' enda', sakeng pelakgha terros ka bensin ta' enda' se larang. Mon atoro' nakso dagghi' ghun kare talka maso kastana.


Mun tako` ngabese cobha intina ye kodhu asokkor ben maste parcaje de` se Kobasa ruwalah intina odi`. Mun la ruwa se e tegghu`, santai bhai ngadebbhi apa bhai e odi` termasuk jin. Maseh lebat e kobhuran misalla, ye baca sholawat pa bannya`. Jin sampe` setan ruwa, maseh jin islam ye tunduk ka Kanjeng Nabi Muhammad. Coba` benna kabbhi mun ende` mekker ruwa kan Nabi ye oreng, setan bhai tako` ka oreng, tape abe` dhibi` ma tako` ka jin, malah Kanjeng Nabi se e hina malolo bi` oreng se ta` senneng. Masak abe` kalah ka jin, stean ben malaikat? Kabbhi jeriya la songkan ben ce` adabbha ka Nabi, abe` dhibi` gek matigek sombong aromasa paleng bhagus kadhang dari Nabi. Ye apa enje`?


Ngamok ka sala settong patugas se ajhaga toko rote neng kotta Bhangkalan ka'dhinto, melannah kulah abit se melleh rote. Melanah dhari jareya kulah padahal jha' leh keng a dhantos mele se kammah se akaghabay entar a selamadedden ka tang kancah jaruah, namong petugas neka a berrik bhakto jaruah deddhinah lakar la semmoh teghiren ke kulah. Kulah lakar bhakto jareya ghi' buruh ngetarah roti paneka namong kulah ghi' entar ghellun ban terro nyoba sareng mele neka roti napah se manorot kualah jajreya lakar la nyaman ban cicik ka tang jile jareya. Kulah lakar la perlo bannyak namong mela dari ka'dhinto deddhi kulah mele ghellun. Akherrah kulah a lapor ka atasannah melanah kulah jha' terro melleah roti sekanjeh lok daddhi sebab pegwaiah neka nyengnget.


Sossa kadhang eyangghep biyasa bi' oreng se la tao neng kalakowanna jiya bhakal bada oreng se epaambu. Bada keya kalakowan se la usa baktowan. Reken alako ghun neng tello bulan. Monla tada' baktona, bisa epalanjhang ban bisa keya ta' epaterros. Biyasana mon oreng alako senga' jiya, areya cocok ka oreng se lakar ta' terro alako bit-abit otaba terro alakowa se sakerana le-ngalle. Keng ghi' eman mon kerana dari kalakowanna jiya bisa maandi' pesse bannya'. Eman se ambuwa otaba ta' epaterrosa baktona. Tape bannya' keya oreng se lakar odi'en reya ta' kenneng porop bi' pesse. Oreng jiya ghun terro  nyareya pengalaman. Bakto se ta' kenneng eporop apa'a bhai. Bakto jiya erabat se bisa masenneng ka dhibi'en. Mon seddhi ya pagghun bada keya dhingla kalakowan nyaman pas temmo takerjhat polana epaambu langsong ta' temmo salana.


badha tretan oreng se neng compok nekah se tegghirenan manabi bedeh nak kanak kennek. Toman teppak tang mbak laheran jareya, paneka neh amaen ka roma nyandek mbak. Sadhajan kaloargha lakar le senneng bedeh tamoy anyar neng roma ban nekah ghi' bheji'. tapeh mon oreng jareya lakar la tegghirenan ben dhujen ke nak kanak kennik. Tak le amaen, jareya mentah ngembennah anak'eng Mbak nekah "Toreh napah sareng kulah e embennah" dhabunnah "Yak yak le emben, sapah taoh degghi ghaduwan anak, taeh alakeh gellu yeh". Dhabunnah ebhu. San e emben lekesennengan ban e celpeccel rapah wkwkwk sampek tegghiren ruah roh nengalennah. Akherrah bhik ebhu e kalak pole takok rogeh wkwkwk.


Bhakto areh Mengghu, Kecamadhan Burneh ngaddegaghin jalan santay se bedeh hadianah jaruah. Kaula mangkat pokol satengah enem neng kantor kecamadhen ban e molae saketar pokol 6 lagguh sareng perjalanan se lomayan cokop jhau sarah. A jhalan lah saketar 10 km ruah, ghi lomayan cokop maghabay cantengan ka sokoh. Depak 5 km nekah kaula sareng rombongan ambhu ban lastarennah jariya lanjut ajhalan ben lemelleh ghellun. Melleh es begghen ban jhajan ghabay ghu'gheng ghik neng tenga jhalan. Lastarennah jariah lanjut pole sampek depak neng lokasi saketar pokol 9. Nah san la akompol kabbhi akherrah pangomoman. Alhamdulillah, pangghilan pertamah kaula langsung olle kompor gas. Masyaallah sennengah ateh ryah.


Rassah takok se sadhajana oreng alame neka lakar lok bsa e bueng kadhi dh' remmah pole. Melanah hal jareya lakaran maghabay sadhajana neka marosak settong sareng se laennah. Kabadhaanneka jughan se lakar maghabay oreng takok. Katako'an neka moncol melanah rassah se terlalu berlebihan ban aneka lok bisa elang dhari pekkeran anapah pole dhari apah se tengale. Se e tengale neka pa apan se ampon la kadaddhian ban rassannah neka lok kengen e paterros pole dhari pekkeran. Pan saponapan oreng jughan lakar seggut ngat ongatden manabi la ampon visuallah neka makaenga' kadaddhin se toman badha neng dhalem odhi'na neka. Saenggha hal jareya tantonah nga gangghu kenyamanan dhalem re saarennah.


Manabi sampeyan oneng kadhinapah carannah sopajha kita bisa lebbhi tennang ngadeppin saghalannah se maghabay rengsah terotaman nah, mela sampeyan e vonis ghaduwan penyaket ghi se pertama neka koncinnah narema. Naremah pa apah nya patennang lekkerannah saenggha kita bisa ngabukka' kadhinapah carannah sopajha bisa lebbhi sae ka adha'eng. Melannah dhari neka kulah sareng sampeyan bisa ngoladih ban narema sareng kalapangan ateh tor dadha. Lakar mlarat oreng se bisa narema saghalana jareya bhi' ateh se paleng loas. Kalabhan dhari ka'dhinto jha' sampe'sampeyan jareya panek ghellun, anyabeh sakejji' ban tengale napah se bisa e kendali aghin ban pabannyak asokkor ka sakobesah melannah sampeyan berarti e uji lebbhi sae pole.


Engkok deri jheman SMA cek terronah masok dek Universitas Airlangga otabeh Unair. Unair riah terkenal bik jurusen jurusen se saintifik otamanah se fokus dek kesehaten. Ghebey oreng se tertarik masok Analis Gizi kadik engkok, Unair riah peleyan paleng teppak. Sala semmak, akreditasinah masok universitas terbaik se Indonesia. Tebhenah engkok terro masok'ah Unair. Engkok le adaftar lebet SNMPTN teppak jiah. Engkok mele Ahli Gizi Unair neng peleyan sittong. Tapeh lok e teremah. Lakar lok bisa ngarep mon dek SNMPTN. Tebhenah engkok le yap siap ghebey SBMPTN deri abit. Ternyata engkok pagghun lok masok lebet SBMPTN. Tebhenah engkok norok ujian Mandiri ben pagghun lok masok. Engkok galau taoh tang status teppak jiah lok jelas akuliaah dimmah.


Rombongan wisatawan riyah pas masok ka area masjid istiqlal. Bektoh rombongan wisatwan riyah la masok ka dhelem masjid. Vina pas nemmonih mon bedeh dompet sala sittong anggota kelompok wisatawan se ghellek riyah dompetdeh ceccer ning bherung ngakan soto. Moso vino pas e kalak ben e bukkah dompetdeh. Ning dhelemmah bedeh uang tunai ben kartu-kartu. Vino pas ajhelling ka KTPnah makle taoh nyamanah andiknah sapah dompet riyah.  Vino samarenah ngakan pas langsung ka dhelem masjid ghebey nyareh se andik KTP. Tak abit pas tatemmoh moso rombongan riyah pas nyareh se nyamanah padeh moso ning KTP. Vino takok dusah mangkanah pas dhulih e pabhelih dompetdeh.


Bhakto entar ka Bali kaula jareya lakar la semmoh lemmet orengah ban bannyak santaiyah. Deddhi kaula neka sareng ca kancah ampon la jannjian entar ka Bali tape titik temmonnah neka neng Bandara Juanda langsung. Kaula mangkat dhari kost an jyah saketar pokol 5 lagguh, padahal pesawat mangkattah pokol 5.46. Kulah adhantos grab nekah la cek abiddeh napah pole lakar teppak ojhen jeruah. San marennah de'yeh olle saketar sepolo menedden akherrah capok olle grab motor. Langsung mangkat ka djuanda saketar ngabi'in bhakto setengah jam. Ghu taonnah motorrah mogok neng tenga jhalan, akherrah kulah gopo kedhibik dele e telfon sareng ca kancah melanah pesawat la ampon mangkat wes san. Terro nangessah tapeh kadhinapah pole, ariyah lakar tang sala.


Teppak kulah sareng kanca kulah mangkat sakola bhakto SD kulah enga' bhakto jareya kulah toman e cokocoh sareng kancah kulah amargha engkok neka koros sarah. Melannah dhari jareya mangkat lah kulah entar ka sakolaan jareya saketar pokol setengah 7 ghu lagghu. Melannah dhari jareya kulah kan lajuh mangkat lebhet neng kantin sekolaan pas bedeh nak kanak lakek neka sambih ajeling ka kulah ban ngocak kulah neka koros lah keceng lah akherrah kulah sakeng dhaari emosinnah lajuh ngamok ban sadhajana ngeteg kabbhi. Kulah laju a lapor ka guru kaula melannah kaula e cockocoh namong tindagennah pihak sakolaan jareya lok kebesah paapah ban lok ghellem oneng jaruah.


Senneng kaboreng reya lakar ta' nobughi, sanajjan se ekasennengnge ngalakone kasalaan kadhang ta' parcaja. Dalem settong lalampa'an organisasi kemahasiswaan, bakto katemmon maso senior se ekennal penter ban bisa acaca bhareng. Ate dekdekghan ban coma bisa ngaghume senior ghella' sanajjan bada berta jha' cerre'. senior reya orenga biyasa enja' ta' ganteng keng mon acaca biyasana se ngedingaghi dhuli nyangghem jha' se acaca reya oreng penter. mon se ngedingaghi mahasiswa biyasana bhakal nendha carana acaca ebannya'en oreng. Senior reya kalaban ta' langsong aberri' motivasi da' ka oreng laen kaangghuy bisa ngowasae kabada'an ban bisa ajharbha'aghi kalaban jhajjhar elmo seekaonengen sampe' oreng laen ngarte ban nendha carana acaca. Lakar la laen mon la senneng, magghi cala pagghun ekaleburi.


Teppak kellas 3 SMA kaula neka a rencana masok nang STAN terro ngalak jurusan pajak se DIII amargha manabi lulus mangken bisa daddhi Pegawai Negeri. Bhakto jaruah kaula ajher se maksemal mungken dele norok les bimbingan masok STAN ban laen epon. Kaula akherrah a daftar dha' sekolah kedinasan paneka, ban alherrah teppak ujian epon e molae. Bhakto jaruah ujiannah neng Sorbhaja gedong GKN ruah. Lah, kaula olle orodhen se kloter ka duwa' teppa' epon pokol settong seang. Nah, san kaula masok la ampon bannyak peserta jareya se norok lebbhi dhari 25 ebhu peserta sadhajana. Kaula akherrah masok roangan ban noroaghin ujian e molae. kaula se pertama noro' tes TPA ajyah kulah lolos, lajuh tes TPU nah aryah jughan kaula lolos, san le norok tes katello' mongken jareya kaula kondisinnah lessoh tes TBI kaula geggher amargha korang 5 poin bisaos. padahal aneka titik terakhir ban ampon la puncak jaruah. Kaula mole semmoh beng rambheng aeng matah amargha tak lolos ban semmoh bedhe kecewannah.


Mayu nangis bhareng da' bagiyan ca-kanca se ta' etarema neng Universitas Airlangga Surabaya. Mon la lebat eyada'en kampussa se bada patongnga nangha anganga mangonyol jhila enga' keng ngennyi'. Enga' keng nget-nengnget polana engko' ta' etarema. Dhina mayu nyare kennengan laen kaangghuy maelang todus ban rentekgha ate. Mon terros ekapekker patong nagha rowa rassana katon sajan mapegghel ban manaksowan ka aba', terro pas epetthella maso ghada otaba tokol raja ma'le leddhes cethak nagha se lako nget-nengnget rowa. Huh tao kah mon sajan ekacaca rassa kasta ban pegghel reya sajan raja enga' apoy se ngobbhar ban rabak e dalem dada. Apoy reya coma bisa eseram maso ancorra patong jiya otaba dhuli nyare kampus laen.


Kaula bhakkal a bhagiah tips opajha olleh penghargaan selama a sekolah jareya. Se pertama, sampeyan kodhu daddhi nak kanak se sae dhalem pendidighen tor ghaduwan semangat dhalem nyareh elmoh. Se kdhuwa', sampeyan kodhu ghaduwan target terro daddhi apah sampeyan lastarennah paneka. Se keempa', sampeyan kohu a polong areng nak kanak se ghaduwan semangat ajher se tengghi sopaja katoro'an. se kalema', sampeyan kodhu noro'en lomba-lomba se bisa nengkataghin pemekerean sampeyan ban sampeyan minadhin dhari mata pelajharan ka'dhinto. Prestasi neka lok coman pelajharan, tape napah bein se deddhi bhakal sampeyan. manabi sampeyan nyennengen settong hal, toreh pa tekon aghin ban pa bisa aghin sopajha daddhi bakat se ngasellaghin.


Kan manabi sampeyan lok bisa ngaregghein kadhinapah adhabu sareng reng seppo jareah lantaran sadhajan lok toman oneng bhagussah ghaduwan andhap saleng ngareghein. Kulah ghaduwan carah sopajha ateh kita neka pagghun tentrem manabi bedeh oreng se adhabu lok nyaman ban pole jyah cacannah a bhahas soal aghama otaba fesek jaruah. Kadhang ghi oreng neka manabi adhabu fesek pastennah ngocak oreng negro beghi se celleng, bann oreng cenah bhagi se pote. Aneka lok parlo adhabu kadhibeka sebab oreng jyah laher dhari rahem se bidha. Sann la ampon oneng melanah carannah ngaregghin toreh kita ajher ka badhan kita ghellun sabelum nelai oreng laen ban lebbhi bhagussah lok parloh nelai oreng dhari Aghama, Bhasa, Adhat, Kolek ban Budhajana.


Sennneng ban bhunga nandha aghin rassah teppak olle undian neng acarannah kantor. Lakar teppak jyah kulah a firasat dhibi' melanah kulah bhakal olleah settong undian rajeh se eka'dhimmah kulah dhibi' se ngobange ka tokonnah langsong deddhi lok usah kobater sarah. Melanah dhari jareya kulah akherrah ghaduwan firasat ban bhakallah olle jareya amarga la badaha sinyallah dhiik dhari sakobesah. Kulah se mungkos hadiah rajennah aropaaghin dispenser se paleng rajeh ban badha perintilen bharang se laennah. Mela dhari ka'dhinto akherrah kulah neka, kan lakar la daddhi panitia acara lajuh akherrah kulah sareng kancah neka lok nyana dhibi' san e pangghil ka adhe'eng panggung e tengale sareng oreng kantor.


Ajhari nak anakna amain abharang kancana. Jhe` tegghu`i HP malolo. Atokar ben kancana aruwa la biasa, dari atokar anak biasana ajhar beremma ngatasi masalah. Oreng tua ye jhe` ro` noro` apa ca`na nak anakna. Abes bhai ben tanyai arapa ma` nangis. Jhe` sampe` noro` nguso` kiya. Nak kanak kabbhi sampe` ka tua ye ajhar odi` e dunnya riya. Tade` bharang se samporna, kabbhi paste bede celahna. Kabbhi saling alengkapi ben laenna. Dhaddhiaghi pangajharan se bede regghena ben pasemma` ka anak moale dari kene`, ajhare kiya mandiri se ta` aghantonga ka reng tua paghi`. Ben pole ajhare oca` se bhagus ma` le ta` congoco se tingkat sara. Mun congoco biasa ye ta` rapa lah.


Tapareppek maso pocong ca'-lonca'an teppa'en asapedaan. Engko' dhuli ngobhus. Gharimisan polana robana ancor ban kole' mowana ngalothak kadi' jhuko' tono se gharreng. Tao arapa ma' pocong reya kabharra dari oreng mate se aghantong e romana amargha edhinaaghi binina kalaban reng lake' laen. Molae ghan ekobhuraghi segghut bada oreng ngatela' pocong. Tape se lebbi nako'e reya biyasana tengnga malem kadhang bada se athok-thokghan labanga romana oreng pas mon e bukka' teppa' ka pocong. Settong oreng se toman edatengnge pas acareta kalaban ngetek mon tedunga malem sakalowargaan apolong eyamperra ban mon bada se jhukemmi ejhaghai menta ater ka jiddeng. Hado ella mon la enga' rowa rassana mon engko' ta' bangal ajhalanan Kadhibi' kantos setiya.


Manabi reng lakek nekah la ampon madueh ka reng binek, cokop sampeyan onenge Bein jha' sampe' sampeyan dele abit sareng aneka. Badha pan saponapan hal se lok bisa e percajein pole. Sebab hal jareya soal ateh, se Lok bisa e kaghabay en maenan. Mon reng lakek la nyoba'a selingkuh, neka bhakal terros kadhi' jareya. Sebab anapah ? Aneka settong penyaket se lakar lok bisa epeberes sareng napah bein. Kalabhan dhari jareya bi' tengateh bein ka sadhajana manossah ghi. Lok sakabbinah bisa sae ban jhubek. Tape mon kadhung a selingkuh neka penyaket sarah ban lok kengeng tor lok bisa ambil dhari napah bein kacoali kenneng bhelet. Jareya lok bisa e percajein pole dhari cacannah.


Engko' tako' mon bada oreng tabra'an se ambuwa apa pole pas bannya' darana. Dhaddhi mon bada oreng tabra'an pas agriyungan engko' banni ta' nolongah tape mon ngatela' dara pas ngetter apa pole bannya' oreng sajan ngetek. Dhaddhi ango' la ta' ambuwa sakale polana mon pas ambu ta' nyaman ngakan dhala 3 are kadhang. Toman sakaleyan bada na'-kana' trek-trekan pas addhu ada' langsong mate e kennengngan kalaban jhila ngalto' engko' ngetter kantos 3 are ta' nyaman ngakan ban se anyama tabu' bliyet malolo. Kadhang bakto ngompa' nase' tabu' temmo agliyur pas abursa'an pas se anyama nase' ta' bisa maso' ka rung-gherrungan.


Romi deri berik semmo kepelengan, bhedhennah arassah greges kabbhi. Kocak'en dokter, Romi deiyeh ngara polanah lessoh gelluh se alakoh sampe loppaen dek istirahat mangkanah setiyah sakek. Lakar bingkeng areh riyah lakonah Romi cek bennyak'en bedeh laporan se kodhu eseleseyagih ben ekompolagih dek atasannah. Romi ngerjaagih laporan ben kelakoan riyah sampe korang tedu g ben korang ngakan, teppak sakek riyah Romi gik ker-pekkeran dek laporannah mangkanah lok bisa istirahat total. Romi takok lok bisa nyeleseyagih laporan riyah aherrah bingong dibik kobeter ben posang kedibik. Kadheng mon teppak'en tedung Romi sampe amempeh ngerjaagih laporan riyah teros langsung jegeh pas posang dibik. Aherrah meskeh sakek, Romi pagghun nyecel laporan riyah makle dulih mareh.


Teppak areh Rebuh jiyah bedeh pengajheren olahraga. Biasanah mon bedeh pengajheren olahraga mored langsung aklambiyen olahraga deri romanah. Tapeh berik Pak Aldo le mareh mberrik taoh moreddeh mon degghuk bapak'en tak bisa ngajher polanah entar dek luar kottah, deddhi degguk langsung bein aklambiyen batik biasa. San kedegghuk'en, Romi salah settong moreddeh Pak Aldo riyah deteng neng kellas pagghun aklambiyen olahraga tapeh kancah laennak aklambiyen batik. Aherrah Romi elek-gellek  ben ecoh-kocoh bik kancanah e kellas polanah klambinah bideh dibik. Romi deger todus polanah kabbhi kancanah ajhelling ben coh-ngocoh, lakar salanah Romi tak engak dek pesennah gurunah. Romi se mole pole le lok bisa polanah romanah jeuh.


Mon oreng ngobuh embek riyah kadheng mon males mberrik pakan rebbe, embek'en se egibeh neng lapangan otabe kennengan se bennyak rebbenah pas esabek neng jiyah makle ngakan rebbe dibik. Embek jiyah lakar seneng ngakan rebbe otabeh deun, mangkanah taneh embek riyah andik beun se khas kaden acampor beunah rebbe. Bentuk'en taenah embek riyah  kennek ben ter-bunter bulet. Tapeh embek riyah sereng aateh eman-dimman deddhi pas bejik, apapole taenah se nek-kennek riyah gempang kenneng teddhek oreng pas ngebey bejik se ngetelak.Taenah emvek riyah senyatanah mon le kereng lok beuh kiyah, tapeh pagghun beih geliyek pasteh oreng dek se nyamanah taeh riyah.


Engkok teppak eng kennek cek seringah e kocak korang dheddhih anak. Tang reng tuah bennyak nyoro engkok hal hal se saongghunah kodhu e lakonen oreng tuah, tapeh mereka ngebebanaghi dek nak kanak SD kadik engkok lambek. Mon engkok andik sala dhiddhik, mon lok e tokol yeh engkok e kocak anak eng tang bapak, engkok beban, serba korang, ben lok bisa pa apah. Padahal bennyak hal se engkok lakonen ben lok kabbhi anak nangghung beban kadik engkok lambek. Engkok rajeh dheddhih oreng se takok'an. Engkok takok ngelakonen sala, engkok takok mon engkok lok aghunah ghebey reng oreng se engkok sayangin, engkok bisa dheddhih beban ghebey mereka ben e bueng.


Mara paenga` kabbhi, mun nangale otabe nyiom taena koceng, jhe` jhi` bejhi` se abherseana. Paenga` mun abe`na dhibi` ruwa ye lebbih bau taena etambhang keban. Bannya`na kakanan se ekakan ruwa se aghebey taena oreng lebbih beceng. Mun biasa odi` se naremaan aslina ye bisa bhai oreng ruwa ta` bejhi`en. Coba` ngobu koceng, mun jhet sayang ka kocengnga ye bit abit ta` kera bejhi` ka taena kocengnga, panengnga la biasa. Mun gi` bejhi` ye bisa kiya nyoro oreng se ebajar tape, ghebey ngurus kocengnga. Aslina ye abe` mun ta` manja ka keadaan, bejhi` ta bejhi` ye pagghun elakone bhai. La mun dhaddhi kebiasaan kabbhi paste e ghampang aghi, teros ye ta` bejhi` pole la.


Teppak kulah SD kellas 1 bedeh cereta se sampek samangken kulah enga' ban lok bisa ekeloppaen sampek kulah rajeh jareyam Bhakto jaruah kulang mangkat sakolah saketar pokol 7 lagguh, lajuh ajhelen kadhibi'en ka sakolaan ghinbutoh Bhakto Korang lebbhi 10 menedhen. Lajuh san dhepak tengah jhelen neka bedeh anak eng koceng se wat tuwaden ban ngetarah kulah langsong berlaku sekalean. Ghi kulah arassah takok jaruah lajuh buruh kyah tretan. Nah, duh arapah mak burunnah jyah kulah lok langsong ka sakolaan. Melanah dhari jareya lajuh lah kulah pas lebhet romannah tetangga kulah se taneyan asemmenan neka. Mareh deiyeh koceng jyah pagghun norok bunte' ban nabeng kulah, pas akherrah kulah labhu ta onjheo tor lokah kabbhi.


Nak kanak se tombu rajeh bik oreng tuah se acerai biasanah atanyah dhesar identitasseh mereka, ben mon oreng tuanah mereka adentek ghebey apesa keng sampe mereka keluar deri roma, bennyak se anya tanya apah seluruh odik eng mereka e dhesarrah jiah ngomong. Sayangah oreng tuah se ngeremehaghi dampak perceraiannah mereka dek nak kanak eng mereka se le rajeh. Bennyak se pola le adentek sampe anak eng mereka tombu rajeh male perpisahan jiah "lebbi ghempang" ghebey mereka. Tapeh teppak oreng tuah se acerai deir nak kanak rajeh bik pekkeran kadik riah, mereka ongghuen lok meduliaghi perasaan nak kanak eng, se neng budinah mala nyiptaaghi lebbi bennyak stres.


Tako` polana e ancam riya bisa dhaddhi parkara se serius. Misalla e ancam panengnga oreng tellat majer otang otabe ta` nyecel otang sakale bhakal e kala` kabbhi bharangnga se ekaendi`. Biasana ben dekoleptor. Dekoleptor oreng se ajhual motor. La lan bulanan ta` majer cicilanna motor, bisa dhaddhi parkara motor otabe montorra ekala` paksa. Bede pole misalla apacaran ben bebini` se ekasennengngi sakancaan pade kelas, biasana bisa dhaddhi parkara sampe` acarok pera` urusan bebini`. Nyamana nak kanak ngode ye nga`ruwa, ghampang nyolot emosina ta` narema kekalahan. Pokokna kodhu menang beremma carana. Ben bannya` pole contohna parkara polana tako` e ancam, utamana ancaman mate.


Katako'an teap oreng jareah lakaran lok bisa e papadeh antara settong sareng se laennah. Hal jareya sebab sadhajana ampon badha e gharis seng-maseng saenggha hal neka tanotonnah ok kengen bisa e porop sareng napah bein. Ampon la kita onenge sadhajana lakaran badha bhakto bhi' dhibi' edheng ban lok bisa e paporop sareng pa apah se bisa maghabay rosaka sadhajana. Manossah lakar ghempang arassah takok ban bingong, melanah dhari paneka nombuen sifat ngabekkel kabadhan dhibi' sopajha bisa saleng ngaregghein settong sareng salaennah. Pan saponapan oreng sadhajana lakar lok bisa e parenge oneng melanah hal jareya lakaran lok bisa nanto aghin settong sareng se laennah.


Kabhi oreng e saranaghi ghebey nabong. Nabong riyah benyak manfaatdhe. Sala sittongah misallah tiba-tiba sakek pas kodhu e rawat ning ma sakek, andik pesse e kabhejerreh dheri hasel nabong riyah. Nabong kiyah benyak jennisseh. Nabong ghebey len-jhelenan bedeh, nabong ghebey hal darurat engak sakek otabeh kecelaan bedeh kiyah otabeh nabong ghebey kuliah taon dheteng bede kiyah. Adhe' nabong se sala. Se sala riyah mon tak nabong. Benyak oreng se tak biasah nabong. Ariyah maghebey tak andik pesse mon bedeh kondisi darurat. Makle ajher terbiasah nabong, bisa e molaeh dheri nabong harian. Tak osa rajeh, pokok konsisten ben disiplin. Pagghun bede hasellah.


Olle loncong dari sala settong barung online se nyamana la abak raja ban ekennal bannya' oreng. Sabellunna ta' parcaja tape ekereme nomer resi maso barungnga. Sambi econgngo' ban kalagghu'en dapa' ongghu ka JNT ban nangghi koni'i, bi' engko' ekoni'i bada ongghu bharangnga .Ngenneng undiyan reya padana olle rejhekke se ta' bisa edhugha. Undiyan reya ta' ekenneng arep polana banni ollena lako ta' etemmo olle enja'en. Para' pada'a maso judi keng polana ta' marogi, mon judi kan marogi polana ghi' melle tape mon undiyan reya ta' osa melle keng polana kadhang olle dhalubang undiyan polana le-melle se abak bannya'. Undiyan reya ta' haram polana banni judi togel. Sanajjan ta' ngenneng ta' kera rogi ban ta' marogi oreng laen.


Toman serreng kali kulah nemmoen lakar petugas se karebbeh dhibi' ban pole jareya lok andhi' andhap dhalam alakoh. Etika lakonnah neka korang, sereng kale kulah e paghabay ngamog jaruah polannah apah se ekalakoh oreng jareya duh cek nyake'en ateh ban lok andhik tata krama sekaleh. Namong kulah lok toman ngamok ban acaca dher bendherran ke oreng se sakeranah nyake'en tang perasaan. Cokop kaula abes bein ban narema apah se ekalakoh jareya lakar la lok bendher ban pakoca'eng jareya bein. Kita se lebbhi oneng pon cokop ngerteen bein lok sadhajana oreng neka padeh. kalabhan dhari jareya kita kodhu ikhlas ngajhalane apa se ekalakoh oreng ban cokop nuwein bein ka sokabesah sopajha kita lok padeh sareng jareya ban selamet sareng sadhajana orneg.


Politik reya magghi anyama demokrasi la ta' kera jhujhur ban ta' kera bherse. Bakto adaftar PPK kaangghuy Pemilu 2024 la ngarep bannya' polana bada tesan CAT se soalla ta' bisa eyoba ban engko' olle nilai tengghi. Ettesan CAT otaba tes toles nilai abak raja tape bakto wawancara ekala' 15 oreng tang nyama tada' sakale. Se bada mala se ta' tao ajawab patanya se etanyaaghi. Dari ada' lakar bannya' ngoca' soro jha' san-ngasane adaftar. Koca'en lakar la bada orenga kabbhi, mon ta' andi' oreng dalem ta' kera dhaddhi. Somangat da'-ada'en polana mon etarema PPK bhaka andi' gaji raja sampe' 15 bulan. Bhan bulanna narema 2.200.000 ebu. Tape bhender ongghu mon ta' andi' reng dalem ta' bisa ama-da'remma sakale. Politik tae lakar, bajhi' oreng se edalem ale'-kelle' ban kotor sara.


Sala settong hal se perna kaula kedingaghin bhakto badha khotbah jumatan neng masjid semmak compok roma neh kadhi neka "Oreng se ngandhapin oreng laen, jareya omorrah bhakal lanjhang ban bhakal e moljha aghin". Bendher ongghu dhabunnah khotib jareya, samangken la ampon mlarat nyareh oreng se bisa taoh tentang adhab ban maandhab oreng laen. A kancah sareng kancah dhibi' ban ampon semmak sarah namong belessannah kancah kadhineka ka kulah. Ngalak kalakoan kulah se e ka'dhimmah kulah jughan se ngaterraghin jareya doak ka kalakoannah. Lakar kodhu bi' le mele manabi a kancah jareya, jha' sadhajana e kaghabay kancah melanah lok sadhajana pelak.


Gena la akabin moso suaminah, heru lemah taon. Dheri lema taon akabin riyah, gena ben heru ghitak e berrik anak. Sittong bektoh gena jhenjien moso lakenah ghebey ngakan ning sittong restoran. Biasanah lakar mon Gena tak massak, gena ngajek ngakan ning luar. Gena ben lakenah jhenjien pokol 7 ning restoran ruah. Gena dhepak kaadhe' pas nantos lakenah tak lem dheteng sampe e dentos pokol 8. Pas gena olle telpon dheri roma sakek mon lakenah meninggal polanah kecelakaan ning jhelen. Gena pas atuat histeris ning restoran, sampek kabhi pengunjung restoran ben staff resto ngejjhit. Gena pas langsung messen taksi pas mangkat ka roma sakek. Gena tak ambu senangis maloloh polanah ngejjhit ben seddih e dhinaaghi lakenah. Ghen e dhinah lakenah, Ghena pas odik kadhibik ning romanah.


Manabi oreng neka ghi ngamok seh olle ka ren laen, kecewa se kecewa ka reng laen. Tapeh kacewannah jareya kodhu ghaduwan cara se lebbhi elegan ruah male e ketarah daddhi oreng se ghaduwan andhap tor etika se sae. Ban kabadhannah dhalam keadaan se emosi tengkat tengghi jareya bisa e redam tor bisa e selesai aghin jaruah. Ghaduwan etika tersendiri ruah kanak manabi ngamok ban acarok geh sareng sapah bein napah pole neka petugas se badha hubungannah sareng pelayanan ghi. Acaca ghi pe andhap ruah, ban tak olle ghighirin neng adha'eng bannya' oreng tor sareng dhabuan se lok nyaman ka ateh. Toreh tretan kadhinapah sampeyan mon ngamok ? Marah ajher andhap ka reng laen se neng bhabannah kita.


Idola manorot kulah settong oreng se maghabay kita jareya ghaduwan rassah senneg kalaban badhannah settong hal akadhi parassah, kalaoannah, ban fifattah epon sareng kelebbhien se aneka ghaduwin. idola bhagi kaula aneka motivasi odhi' ghabay oreng se lebbhi sae pole. Sebab samangken manabi lok ghaduwan ghambarannah odhi' akadhi sapah, kita lajuh bingong terroah entarrah kammah ban sobhung se madaddhi konflik abthn,, sebab lok ghaduwan pandhengan terro kadhinapah kita jareya. Sampeyan odhi' neka kodhu ghaduwan pandhengan. Misallah terro deddieh presiden akadhi BJ. Habiebie se penter ruah, terro ghaduwan akhlk se sae akadhi nabbih Muhammad, otabah terro deddi apah bein se sampeyan pandengin. Deddih toreh tantoaghin idola neng odi'na sampeyan ghi..


Teppak tang alek lahir juah tang ebok tengnga malem sakek tabuk. Nelpon ojek langganan male e ater dek bidan kencanah ebok se klinikeh semmak bik roma. Tang ebok e patedung neng kasor pasien. Sambih narik napas ben muweng lang ulang kaleh, tang ebok ngerassah sakek. Abit adek reaksi pa apah make tang ebok le kadik se ngerassah sakek sarah. Engkok kiah lok olle negghu. Ternyata tang alek keng adentek bapak mole. Bapak teppak jiah entar dek Bogor ben langsung mole. Teppak tang alek rembik, engkok cek bhunganah andik alek anyar. Kami sekeluarga teppak jiah ongghu cek bhunganah ketambaan sittong anggota keluarga.


Tang kanca sake' kopeng bakto mare alangngoy e kollam kantos dhaddhi masalah se raja'an. Mare jiya eyoker malolo kopenga polana ta' nyaman. Arapa pas infeksi dhala klowar nana ban bauna ta' pate nyaman. Aherra polana tako' ecokoco na'-kana'jiya ta' kalowaran sakale. Dhala koros polana mon katemmon maso oreng tako' ecokoco ban aherra ta' ghellem baras. Ta' apareksa ka dokter keya, tako' bada se tao. Engko' tao polana toman ngatela' keng na'-kana' jiya ojang kabbhi engko' ya ta' nyaman keya se matennangnga polana tako' kalero maksot. Tang cara coma ya mon teppa' apolong omata'tao sakale polana neser orenga pocet mon la ebannya'en oreng.


Polana tang tolesan segghut terbi' e media online sareng ceta' aherra engko' segghut eyonjhang kaangghuy ngesse'e lalampa'an se kae'anna maso tolesan otaba motivasi kaangghuy noles. Areya aropaaghi pangalaman se bhakal ta' bisa ekaloppae lantaran reya aropaaghi tang elmo bisa aghuna da' ka oreng laen. Elmo se manfaat reya elmo se bisa abhanto oreng laen koca'en ghuru  Mangkana mon la eyonjhang dhaddhi pangesse otaba pamator neng lalampa'an engko' senneng sanajjan ta' olle bajaran. Apa pole pas ebajar sennengnga tada' pada. Toman keya dhaddhi moderator neng acara sebadaaghi maso Sivitas Kotheka Pamekasan ban Balai Bahasa Jawa Timur olle honor se ca'en engko' cokop raja.


Oreng leh tak kerah ngamok manabi lok ghaduwan kasalahan se rajeh napah pole neka kesalahannah sampek ngalokaen fesek reng laen. Bhasannah jareya la ampon masok kategori kekerasan fesek, sebab jareya la ngaloken reng laen. Kan badha samangken kekerasan visual ban sadhajana nareya bisa e kenneng okoman se lok dhen bedhen. Mela dhari jareya, jha' sampe' ngalokaen oreng laen ban sampek ngalokaen fesek manossah manabi ampeyan terro e regghae sareng reng laen. Perasaan manabi oreng ngaok jareya bisa bein deddhi sala settong bentok emosinnah oreng sakeng dhari kesalahan kita otaba oreng laen ka kita. Odhi' rokon ban bisa ngala sala settong tambennah masalah.


Bedeh pan saponapan hal se kodhu kulah enga'en se kulah enga'en kadhinto melanah kulah lok bisa ngenga' pole kadaddhian se maghabay badhan kulah neka ngaronta. Katako'an se kulah rassaen neka lok bisa kulah kontrol manabi bedeh ban ngetarah neka langsong ongat jarua rassah takok eng. Takok telellep se kulah rassaen neka amargha kadaddhian lamba' ghi' kanak se maghabay kulah jareah tambah ngarassaen katako'an jareah. Sadajana oreng la padhe ngerte aghin bisaos mnabi sateap oreng neka paste bedeh rassah takok se e alamen neka. Katako'an katako'an neka lok bisa sadhajana bisa elang, manabi pan saponapan neka sajhen lok narema kabadha'annah oreng. Manabi manorot kulah jareah katako'an neka lakar lok bisa elang naomng kita bisa ngontrol kabadhaan jareya, saenggha hal neka bisa e tarema kabadha'annah.


Andi' bharang mon ollena long-molong dhibi' rassana lebbi argha etembhang ollena menta ka rengtowa. Sabab dari malaratdha sengaolleya paste bhakal erabat ban ejaga tor eladhini ma'le serra'. Contona mon andi' sapeda motor ollena melle dhibi' bhakal eman mon berret paste bhakal dhuli eyopeni pole ma'le ganteng ban ta' todus mon eyangghuy. Tape mon sapeda motor jiya ta' noro' melle dhibi' biyasana mon bada kalowaran anyar bhakal terro aghanteya. Bhidha maso ollena long-molong dhibi' bhakal terro etoronaghina otaba esangkolaghina ka ana' ban sanajjan bada kalowaran anyar se lebbi bhaghus ta' kera ajhuwal se la bada polana bada careta ebhalik bharang se kona.